qundao/data-zh-poetry huggingface dataset:
自鄂渚至夔府途中記所見一百十韻
作者：王十朋
朝代：宋

流火郡離饒，悠悠驛路迢。
黄華舟解鄂，渺渺大江遥。
肩弛鄱人檐，身隨楚客橈。
東甌鄉夢遠，南浦別魂銷。
不過漢陽壘，猶勞郡守軺。
遠山看八字，古國避三苗。
別水由通濟，羈帆渡泬漻。
方隨鷗浩蕩，俄值雨飄颻。
夾岸華疑雪，舂天浪似潮。
枝栖並烏鵲，苕宿伴鷦鷯。
旅思憑詩遣，愁腸頼酒澆。
無魚不彈鋏，忘味若聞韶。
孺子滄浪曲，漁人欵乃謠。
逃虛音可喜，得雋語同囂。
秋老江經夏，湖平境過宵。
夜鳴疑有虎，昏吠喜聞獢。
遺俗懷吳主，荒祠類楚昭。
巨鱗烹縮項，白粲糴長腰。
茅舍橘初熟，江村楓未凋。
柳枝猶楚楚，竹淚尚思姚。
雨後禾收晚，霜前麥見蕎。
風清玉沙界，月吐紫微霄。
一瓣香聞佛，千齡壽祝堯。
沱潛終共道，江漢訖同朝。
渡口聽雞唱，洲邊記鷺翹。
地名思故里，詩句憶同僚。
塔子瞻山色，天門認斗杓。
航便河廣葦，風順若邪樵。
石首欣相問，劉郎似見招。
雙帆方快意，五兩忽狂飆。
誰弄黄昏笛，如聞赤壁簫。
孤烟爲藕市，一葉是漁舠。
江水澄泥煮，蘆薪带濕燒。
夢回驚枕撼，曉起覺風調。
蔬擷纔盈握，魚䐹莫計艘。
橫波沉密網，巨浪脫高跳。
紅想鄉醪滑，黄看野菊嬌。
左公城穴兔，油口樹喑蜩。
水是蛟龍地，桑餘羽葆條。
竹由忠愍插，木自洞庭漂。
大士精藍壯，將軍畫像驍。
江空無戰艦，水落有乘橇。
促織蟲知備，淘河鳥受徭。
風高鳴過雁，天闊戾飛鵰。
雲夢封疆遠，荆衡氣象遼。
建都曾王楚，爲郡自平蕭。
息壤那容盜，章臺可戒驕。
韓詩誇府大，漢史志民僄。
燕集堂開杞，笙歌樂舞逍。
樓登一日暇，賦就百憂消。
落帽觀成阻，游山興謾飄。
書隨鱗出峽，詩附翼還鄡。
離岸忽鳴櫓，滿艘仍豎幖。
栖窗回蜥蜴，撲面集蠨蛸。
沙市人家遠，方城草色葽。
食梨蘇肺渴，啜茗愈頭痟。
覆屋曾非瓦，名村浪有窯。
枝江縣羅國，鳬舄颺王喬。
百里環洲渚，千家在葦苕。
津卿誰復禦，松邑已非僑。
漢景餘清爽，臨江尚廟祧。
轉灘驚見石，挽繂眩飛芀。
澎湃聲如擊，玲瓏狀似雕。
松楸悲相冢，香火靜僧寮。
轉盼宜都過，橫雲楚塞嶠。
虎牙端欲噬，銅柱爲誰標。
月向夷陵看，杯思太白邀。
文忠遺勁節，精采凜生綃。
巖白形如鷂，魚黄狀類𧌁。
邦人祀神禹，郭璞當臯陶。
舟退風飛鷁，生浮旅泛薸。
鯉溪穿犖确，牛峽隔岧嶤。
孝起姜村感，音傳進足趫。
山家收芋栗，土物貢薑椒。
澗水何曾歇，桃花未肯夭。
覆盆鳴鹿友，絕壁聚狐妖。
野媼頭纏白，行人背負鐐。
回看一州峽，下視衆山么。
障日峯銜豆，鑽天石礙轎。
道逢懷刺禰，卧聽誦書鼂。
被冷公孫布，裘寒季子貂。
猶堪耐氷雪，未暇憶炎歊。
倦上九盤嶺，重觀三峽橋。
好峯名佛頂，欲畫少僧繇。
照黑紛持火，愁荒猛擊刀。
流虹瞻魏闕，瑞白慶清朝。
國壽緜箕翼，皇圖奕誦釗。
歡聲形戴白，環視舞垂髫。
避涉憂如馬，觀形怯類貓。
眼經巫峽險，心過秭歸焦。
熊繹山城古，靈均廟貌憔。
離情隨梗斷，鄉思爲梅撩。
境始臨夔府，魂頻夢象箾。
輕生甘叱馭，愛物戒揚鑣。
帥閫分誠濫，州麾把更僥。
拜恩羅吏卒，列炬散鳶鴞。
野渡水清淺，孤舟人寂寥。
影防沙有蜮，音駭晝聞梟。
聖洞雲深鎖，天池浪不摇。
林梢鳴烈烈，峯頂灑瀌瀌。
快睹天披霧，愁聽夜滴蕉。
陽臺開愛日，陰氣廓玄枵。
六六盤初過，三三界已超。
生朝念弧失，旅食分簞瓢。
遐想賦風玉，敬瞻行雨瑶。
過關寧有鬼，及郭免逢魈。
訪古尋詩史，觀風入郡譙。
路難端可畏，形役尚奚勞。
行也知誰使，官乎我亦聊。
欲賡劉與杜，辭鄙甚篘蕘。
自鄂渚至夔府途中记所见一百十韵
作者：王十朋
朝代：宋

流火郡离饶，悠悠驿路迢。黄华舟解鄂，渺渺大江遥。肩弛鄱人檐，身随楚客桡。东瓯乡梦远，南浦别魂销。不过汉阳垒，犹劳郡守轺。远山看八字，古国避三苗。别水由通济，羁帆渡泬漻。方随鸥浩荡，俄值雨飘飖。夹岸华疑雪，舂天浪似潮。枝栖并乌鹊，苕宿伴鹪鹩。旅思凭诗遣，愁肠赖酒浇。无鱼不弹铗，忘味若闻韶。孺子沧浪曲，渔人欸乃谣。逃虚音可喜，得隽语同嚣。秋老江经夏，湖平境过宵。夜鸣疑有虎，昏吠喜闻獢。遗俗怀吴主，荒祠类楚昭。巨鳞烹缩项，白粲籴长腰。茅舍橘初熟，江村枫未凋。柳枝犹楚楚，竹泪尚思姚。雨后禾收晚，霜前麦见荞。风清玉沙界，月吐紫微霄。一瓣香闻佛，千龄寿祝尧。沱潜终共道，江汉讫同朝。渡口听鸡唱，洲边记鹭翘。地名思故里，诗句忆同僚。塔子瞻山色，天门认斗杓。航便河广苇，风顺若邪樵。石首欣相问，刘郎似见招。双帆方快意，五两忽狂飙。谁弄黄昏笛，如闻赤壁箫。孤烟为藕市，一叶是渔舠。江水澄泥煮，芦薪带湿烧。梦回惊枕撼，晓起觉风调。蔬撷才盈握，鱼？莫计艘。横波沉密网，巨浪脱高跳。红想乡醪滑，黄看野菊娇。左公城穴兔，油口树喑蜩。水是蛟龙地，桑馀羽葆条。竹由忠悯插，木自洞庭漂。大士精蓝壮，将军画像骁。江空无战舰，水落有乘橇。促织虫知备，淘河鸟受徭。风高鸣过雁，天阔戾飞雕。云梦封疆远，荆衡气象辽。建都曾王楚，为郡自平萧。息壤那容盗，章台可戒骄。韩诗誇府大，汉史志民僄。燕集堂开杞，笙歌乐舞逍。楼登一日暇，赋就百忧消。落帽观成阻，游山兴谩飘。书随鳞出峡，诗附翼还鄡。离岸忽鸣橹，满艘仍竖幖。栖窗回蜥蜴，扑面集蟏蛸。沙市人家远，方城草色葽。食梨苏肺渴，啜茗愈头痟。覆屋曾非瓦，名村浪有窑。枝江县罗国，凫舄飏王乔。百里环洲渚，千家在苇苕。津卿谁复禦，松邑已非侨。汉景馀清爽，临江尚庙祧。转滩惊见石，挽繂眩飞苕。澎湃声如击，玲珑状似雕。松楸悲相冢，香火静僧寮。转盼宜都过，横云楚塞峤。虎牙端欲噬，铜柱为谁标。月向夷陵看，杯思太白邀。文忠遗劲节，精采凛生绡。岩白形如鹞，鱼黄状类？。邦人祀神禹，郭璞当皋陶。舟退风飞鹢，生浮旅泛薸。鲤溪穿荦确，牛峡隔岧峣。孝起姜村感，音传进足趫。山家收芋栗，土物贡姜椒。涧水何曾歇，桃花未肯夭。覆盆鸣鹿友，绝壁聚狐妖。野媪头缠白，行人背负镣。回看一州峡，下视众山么。障日峰衔豆，钻天石碍轿。道逢怀刺祢，卧听诵书鼌。被冷公孙布，裘寒季子貂。犹堪耐冰雪，未暇忆炎歊。倦上九盘岭，重观三峡桥。好峰名佛顶，欲画少僧繇。照黑纷持火，愁荒猛击刀。流虹瞻魏阙，瑞白庆清朝。国寿绵箕翼，皇图奕诵钊。欢声形戴白，环视舞垂髫。避涉忧如马，观形怯类猫。眼经巫峡险，心过秭归焦。熊绎山城古，灵均庙貌憔。离情随梗断，乡思为梅撩。境始临夔府，魂频梦象箾。轻生甘叱驭，爱物戒扬镳。帅阃分诚滥，州麾把更侥。拜恩罗吏卒，列炬散鸢鸮。野渡水清浅，孤舟人寂寥。影防沙有蜮，音骇昼闻枭。圣洞云深锁，天池浪不摇。林梢鸣烈烈，峰顶洒瀌瀌。快睹天披雾，愁听夜滴蕉。阳台开爱日，阴气廓玄枵。六六盘初过，三三界已超。生朝念弧失，旅食分箪瓢。遐想赋风玉，敬瞻行雨瑶。过关宁有鬼，及郭免逢魈。访古寻诗史，观风入郡谯。路难端可畏，形役尚奚劳。行也知谁使，官乎我亦聊。欲赓刘与杜，辞鄙甚篘荛。
自鄂渚至夔府途中记所见一百十韵
作者：王十朋
朝代：宋
体裁：古风

流火郡离饶，悠悠驿路迢。黄华舟解鄂，渺渺大江遥。肩弛鄱人檐，身随楚客桡。东瓯乡梦远，南浦别魂销。不过汉阳垒，犹劳郡守轺。远山看八字，古国避三苗。别水由通济，羁帆渡泬漻。方随鸥浩荡，俄值雨飘飖。夹岸华疑雪，舂天浪似潮。枝栖并乌鹊，苕宿伴鹪鹩。旅思凭诗遣，愁肠赖酒浇。无鱼不弹铗，忘味若闻韶。孺子沧浪曲，渔人欸乃谣。逃虚音可喜，得隽语同嚣。秋老江经夏，湖平境过宵。夜鸣疑有虎，昏吠喜闻獢。遗俗怀吴主，荒祠类楚昭。巨鳞烹缩项，白粲籴长腰。茅舍橘初熟，江村枫未凋。柳枝犹楚楚，竹泪尚思姚。雨后禾收晚，霜前麦见荞。风清玉沙界，月吐紫微霄。一瓣香闻佛，千龄寿祝尧。沱潜终共道，江汉讫同朝。渡口听鸡唱，洲边记鹭翘。地名思故里，诗句忆同僚。塔子瞻山色，天门认斗杓。航便河广苇，风顺若邪樵。石首欣相问，刘郎似见招。双帆方快意，五两忽狂飙。谁弄黄昏笛，如闻赤壁箫。孤烟为藕市，一叶是渔舠。江水澄泥煮，芦薪带湿烧。梦回惊枕撼，晓起觉风调。蔬撷才盈握，鱼�莫计艘。横波沉密网，巨浪脱高跳。红想乡醪滑，黄看野菊娇。左公城穴兔，油口树喑蜩。水是蛟龙地，桑馀羽葆条。竹由忠悯插，木自洞庭漂。大士精蓝壮，将军画像骁。江空无战舰，水落有乘橇。促织虫知备，淘河鸟受徭。风高鸣过雁，天阔戾飞雕。云梦封疆远，荆衡气象辽。建都曾王楚，为郡自平萧。息壤那容盗，章台可戒骄。韩诗誇府大，汉史志民僄。燕集堂开杞，笙歌乐舞逍。楼登一日暇，赋就百忧消。落帽观成阻，游山兴谩飘。书随鳞出峡，诗附翼还鄡。离岸忽鸣橹，满艘仍竖幖。栖窗回蜥蜴，扑面集蟏蛸。沙市人家远，方城草色葽。食梨苏肺渴，啜茗愈头痟。覆屋曾非瓦，名村浪有窑。枝江县罗国，凫舄飏王乔。百里环洲渚，千家在苇苕。津卿谁复禦，松邑已非侨。汉景馀清爽，临江尚庙祧。转滩惊见石，挽繂眩飞苕。澎湃声如击，玲珑状似雕。松楸悲相冢，香火静僧寮。转盼宜都过，横云楚塞峤。虎牙端欲噬，铜柱为谁标。月向夷陵看，杯思太白邀。文忠遗劲节，精采凛生绡。岩白形如鹞，鱼黄状类�。邦人祀神禹，郭璞当皋陶。舟退风飞鹢，生浮旅泛薸。鲤溪穿荦确，牛峡隔岧峣。孝起姜村感，音传进足趫。山家收芋栗，土物贡姜椒。涧水何曾歇，桃花未肯夭。覆盆鸣鹿友，绝壁聚狐妖。野媪头缠白，行人背负镣。回看一州峡，下视众山么。障日峰衔豆，钻天石碍轿。道逢怀刺祢，卧听诵书晁。被冷公孙布，裘寒季子貂。犹堪耐冰雪，未暇忆炎歊。倦上九盘岭，重观三峡桥。好峰名佛顶，欲画少僧繇。照黑纷持火，愁荒猛击刀。流虹瞻魏阙，瑞白庆清朝。国寿绵箕翼，皇图奕诵钊。欢声形戴白，环视舞垂髫。避涉忧如马，观形怯类猫。眼经巫峡险，心过秭归焦。熊绎山城古，灵均庙貌憔。离情随梗断，乡思为梅撩。境始临夔府，魂频梦象箾。轻生甘叱驭，爱物戒扬镳。帅阃分诚滥，州麾把更侥。拜恩罗吏卒，列炬散鸢鸮。野渡水清浅，孤舟人寂寥。影防沙有蜮，音骇昼闻枭。圣洞云深锁，天池浪不摇。林梢鸣烈烈，峰顶洒瀌瀌。快睹天披雾，愁听夜滴蕉。阳台开爱日，阴气廓玄枵。六六盘初过，三三界已超。生朝念弧失，旅食分箪瓢。遐想赋风玉，敬瞻行雨瑶。过关宁有鬼，及郭免逢魈。访古寻诗史，观风入郡谯。路难端可畏，形役尚奚劳。行也知谁使，官乎我亦聊。欲赓刘与杜，辞鄙甚篘荛。
自鄂渚至夔府途中记所见一百十韵
作者：王十朋
朝代：宋

流火郡离饶，悠悠驿路迢。
黄华舟解鄂，渺渺大江遥。
肩弛鄱人檐，身随楚客桡。
东瓯乡梦远，南浦别魂销。
不过汉阳垒，犹劳郡守轺。
远山看八字，古国避三苗。
别水由通济，羁帆渡泬漻。
方随鸥浩荡，俄值雨飘飖。
夹岸华疑雪，舂天浪似潮。
枝栖并乌鹊，苕宿伴鹪鹩。
旅思凭诗遣，愁肠頼酒浇。
无鱼不弹铗，忘味若闻韶。
孺子沧浪曲，渔人欵乃谣。
逃虚音可喜，得隽语同嚣。
秋老江经夏，湖平境过宵。
夜鸣疑有虎，昏吠喜闻獢。
遗俗怀吴主，荒祠类楚昭。
巨鳞烹缩项，白粲籴长腰。
茅舍橘初熟，江村枫未凋。
柳枝犹楚楚，竹泪尚思姚。
雨后禾收晚，霜前麦见荞。
风清玉沙界，月吐紫微霄。
一瓣香闻佛，千龄寿祝尧。
沱潜终共道，江汉讫同朝。
渡口听鸡唱，洲边记鹭翘。
地名思故里，诗句忆同僚。
塔子瞻山色，天门认斗杓。
航便河广苇，风顺若邪樵。
石首欣相问，刘郎似见招。
双帆方快意，五两忽狂飙。
谁弄黄昏笛，如闻赤壁箫。
孤烟为藕市，一叶是渔舠。
江水澄泥煮，芦薪带湿烧。
梦回惊枕撼，晓起觉风调。
蔬撷纔盈握，鱼䐹莫计艘。
横波沉密网，巨浪脱高跳。
红想乡醪滑，黄看野菊娇。
左公城穴兔，油口树喑蜩。
水是蛟龙地，桑余羽葆条。
竹由忠愍插，木自洞庭漂。
大士精蓝壮，将军画像骁。
江空无战舰，水落有乘橇。
促织虫知备，淘河鸟受徭。
风高鸣过雁，天阔戾飞鵰。
云梦封疆远，荆衡气象辽。
建都曾王楚，为郡自平萧。
息壤那容盗，章台可戒骄。
韩诗夸府大，汉史志民僄。
燕集堂开杞，笙歌乐舞逍。
楼登一日暇，赋就百忧消。
落帽观成阻，游山兴谩飘。
书随鳞出峡，诗附翼还鄡。
离岸忽鸣橹，满艘仍竖幖。
栖窗回蜥蜴，扑面集蟏蛸。
沙市人家远，方城草色葽。
食梨苏肺渴，啜茗愈头痟。
覆屋曾非瓦，名村浪有窑。
枝江县罗国，鳬舄扬王乔。
百里环洲渚，千家在苇苕。
津卿谁復御，松邑已非侨。
汉景余清爽，临江尚庙祧。
转滩惊见石，挽繂眩飞芀。
澎湃声如击，玲珑状似雕。
松楸悲相冢，香火静僧寮。
转盼宜都过，横云楚塞峤。
虎牙端欲噬，铜柱为谁标。
月向夷陵看，杯思太白邀。
文忠遗劲节，精采凛生绡。
岩白形如鹞，鱼黄状类𧌁。
邦人祀神禹，郭璞当皋陶。
舟退风飞鹢，生浮旅泛薸。
鲤溪穿荦确，牛峡隔岧嶤。
孝起姜村感，音传进足趫。
山家收芋栗，土物贡姜椒。
涧水何曾歇，桃花未肯夭。
覆盆鸣鹿友，绝壁聚狐妖。
野媪头缠白，行人背负镣。
回看一州峡，下视众山么。
障日峯衔豆，钻天石碍轿。
道逢怀刺祢，卧听诵书鼌。
被冷公孙布，裘寒季子貂。
犹堪耐氷雪，未暇忆炎歊。
倦上九盘岭，重观三峡桥。
好峯名佛顶，欲画少僧繇。
照黑纷持火，愁荒猛击刀。
流虹瞻魏阙，瑞白庆清朝。
国寿绵箕翼，皇图奕诵钊。
欢声形戴白，环视舞垂髫。
避涉忧如马，观形怯类猫。
眼经巫峡险，心过秭归焦。
熊绎山城古，灵均庙貌憔。
离情随梗断，乡思为梅撩。
境始临夔府，魂频梦象箾。
轻生甘叱驭，爱物戒扬镳。
帅阃分诚滥，州麾把更侥。
拜恩罗吏卒，列炬散鸢鸮。
野渡水清浅，孤舟人寂寥。
影防沙有蜮，音骇昼闻枭。
圣洞云深锁，天池浪不摇。
林梢鸣烈烈，峯顶洒瀌瀌。
快睹天披雾，愁听夜滴蕉。
阳台开爱日，阴气廓玄枵。
六六盘初过，三三界已超。
生朝念弧失，旅食分箪瓢。
遐想赋风玉，敬瞻行雨瑶。
过关宁有鬼，及郭免逢魈。
访古寻诗史，观风入郡谯。
路难端可畏，形役尚奚劳。
行也知谁使，官乎我亦聊。
欲赓刘与杜，辞鄙甚篘荛。
至东屯谒少陵祠
作者：王十朋
朝代：宋

宦游夔子两经年，未到东屯意慊然。端为先生旧吟处，不应容易上诗篇。忠不忘君句有神，当时无地可容身。草堂遗像英灵在，又见匙翻雪稻新。
至东屯谒少陵祠·其一
作者：王十朋
朝代：宋
体裁：七言绝句

宦游夔子两经年，未到东屯意慊然。端为先生旧吟处，不应容易上诗篇。
至东屯谒少陵祠·其二
作者：王十朋
朝代：宋
体裁：七言绝句

忠不忘君句有神，当时无地可容身。草堂遗像英灵在，又见匙翻雪稻新。
至乐斋读书
作者：王十朋
朝代：宋
体裁：五言律诗

权门迹不到，颜巷自安贫。独与圣贤对，更于灯火亲。夜观常及子，昼讽直从寅。莫恨成名晚，诗书不负人。
至九江陪林守黄中登庾楼出示旧诗
作者：王十朋
朝代：宋

万里相望牛马风，兹楼邂逅一尊同。
烟生燕寝香炉上，鼋在宾筵食指中。
舟入沧波咏苹白，饮陪文字胜裙红。
飞黄腾踏日边去，回首群惊冀北空。
至九江陪林守黄中登庾楼出示旧诗
作者：王十朋
朝代：宋

万里相望牛马风，兹楼邂逅一尊同。烟生燕寝香炉上，鼋在宾筵食指中。舟入沧波咏蘋白，饮陪文字胜裙红。飞黄腾踏日边去，回首群惊冀北空。
至九江陪林守黄中登庾樓出示舊詩
作者：王十朋
朝代：宋

萬里相望牛馬風，茲樓邂逅一尊同。
烟生燕寢香爐上，黿在賓筵食指中。
舟入滄波詠蘋白，飲陪文字勝裙紅。
飛黄騰踏日邊去，回首群驚冀北空。
至兴国军
作者：王十朋
朝代：宋

一宿真如饮渫泉，钟声催上渡头船。夜来一雨湖光好，拟把穷愁洗富川。近涵州郭远连天，明月清风不计钱。欲比西湖及西子，品题须唤旧苏仙。
至兴国军·其一
作者：王十朋
朝代：宋
体裁：七言绝句

一宿真如饮渫泉，钟声催上渡头船。夜来一雨湖光好，拟把穷愁洗富川。
至兴国军·其二
作者：王十朋
朝代：宋
体裁：七言绝句

近涵州郭远连天，明月清风不计钱。欲比西湖及西子，品题须唤旧苏仙。
至剡溪寄夢齡昌齡
作者：王十朋
朝代：宋

歉歲爲行客，清秋別故園。
自從離雁蕩，長是念鴒原。
世路疲來往，親闈廢凊溫。
緘書付歸僕，銷盡旅中魂。
至剡溪寄梦龄昌龄
作者：王十朋
朝代：宋
体裁：五言律诗

歉岁为行客，清秋别故园。自从离雁荡，长是念鸰原。世路疲来往，亲闱废凊温。缄书付归仆，销尽旅中魂。
至喜亭
作者：王十朋
朝代：宋

前年泊舟至喜亭，舍舟触雾登山行。
身到猿啼虎啸处，至今魂梦中宵惊。
两年寒暑深山裏，瘴疠侵凌身不死。
七月归舟浮涨江，重见兹亭实堪喜。
世间忧喜无定形，此喜本从忧得名。
须知既济有未济，勿谓江流今已平。
至喜亭
作者：王十朋
朝代：宋

前年泊舟至喜亭，舍舟触雾登山行。身到猿啼虎啸处，至今魂梦中宵惊。两年寒暑深山里，瘴疠侵凌身不死。七月归舟浮涨江，重见兹亭实堪喜。世间忧喜无定形，此喜本从忧得名。须知既济有未济，勿谓江流今已平。
至喜亭
作者：王十朋
朝代：宋

前年泊舟至喜亭，舍舟觸霧登山行。
身到猿啼虎嘯處，至今魂夢中宵驚。
兩年寒暑深山裏，瘴癘侵凌身不死。
七月歸舟浮漲江，重見茲亭實堪喜。
世間憂喜無定形，此喜本從憂得名。
須知既濟有未濟，勿謂江流今已平。
至峡州登至喜亭谒欧公祠
作者：王十朋
朝代：宋
体裁：七言绝句

曾于庆朔亲祠范，又向夷陵敬拜欧。昔日四贤今见两，慨然遐想旧风流。
至峽州登至喜亭謁歐公祠
作者：王十朋
朝代：宋

曾於慶朔親祠范，又向夷陵敬拜歐。
昔日四賢今見兩，慨然遐想舊風流。
至归州宿报恩寺
作者：王十朋
朝代：宋

终夜江声枕上喧，子规未叫已销魂。身乘筚路思熊绎，词诵离骚吊屈原。城邑旧为夔子国，民人多是楚王孙。误恩分阃方图报，宿处那堪是报恩。
至归州宿报恩寺
作者：王十朋
朝代：宋

终夜江声枕上喧，子规未叫已销魂。
身乘筚路思熊绎，词诵离骚弔屈原。
城邑旧为夔子国，民人多是楚王孙。
误恩分阃方图报，宿处那堪是报恩。
至德清怀送别诸公
作者：王十朋
朝代：宋

舟泝余不水，回头忆两溪。
川长太湖隔，天远卞峯迷。
左顾龟何在，南飞乌欲栖。
从今到家梦，却到浙江西。
至德清怀送别诸公
作者：王十朋
朝代：宋

舟溯馀不水，回头忆两溪。川长太湖隔，天远卞峰迷。左顾龟何在，南飞乌欲栖。从今到家梦，却到浙江西。
至德清懷送別諸公
作者：王十朋
朝代：宋

舟泝餘不水，回頭憶兩溪。
川長太湖隔，天遠卞峯迷。
左顧龜何在，南飛烏欲棲。
從今到家夢，却到浙江西。
至日寄二弟
作者：王十朋
朝代：宋

云物书何处，山城白帝旁。鬓丝惊渐短，日线喜初长。江冷鱼思复，阳回雁恋行。小舟吾已具，命下即还乡。
至日寄二弟
作者：王十朋
朝代：宋

云物书何处，山城白帝旁。
鬓丝惊渐短，日线喜初长。
江冷鱼思復，阳回雁恋行。
小舟吾已具，命下即还乡。
至日寄二弟
作者：王十朋
朝代：宋

雲物書何處，山城白帝旁。
鬢絲驚漸短，日線喜初長。
江冷魚思復，陽回雁戀行。
小舟吾已具，命下即還鄉。
至東屯謁少陵祠·其一
作者：王十朋
朝代：宋

宦游夔子兩經年，未到東屯意慊然。
端爲先生舊吟處，不應容易上詩篇。
至東屯謁少陵祠·其二
作者：王十朋
朝代：宋

忠不忘君句有神，當時無地可容身。
草堂遺像英靈在，又見匙翻雪稻新。
至樂齋讀書
作者：王十朋
朝代：宋

權門跡不到，顔巷自安貧。
獨與聖賢對，更於燈火親。
夜觀常及子，晝諷直從寅。
莫恨成名晚，詩書不負人。
至歸州宿報恩寺
作者：王十朋
朝代：宋

終夜江聲枕上喧，子規未叫已銷魂。
身乘篳路思熊繹，詞誦離騷弔屈原。
城邑舊爲夔子國，民人多是楚王孫。
誤恩分閫方圖報，宿處那堪是報恩。
至江州
作者：王十朋
朝代：宋
体裁：五言绝句

遥与齐侯会，江人故国存。夷吾嗟不见，北望是中原。
至江州
作者：王十朋
朝代：宋

遥與齊侯會，江人故國存。
夷吾嗟不見，北望是中原。
至瞿唐关戏用山名成一绝
作者：王十朋
朝代：宋
体裁：七言绝句

取友要如山胜己，居官宜似地青帘。边庭未静尚赤甲，鼎鼎欲调须白盐。
至瞿唐關戲用山名成一絕
作者：王十朋
朝代：宋

取友要如山勝己，居官宜似地青簾。
邊庭未靜尚赤甲，鼎鼎欲調須白鹽。
至福唐会乡人丁镇叔张器先甄云卿项用中赵知录薛主簿同年孙彦忠草酌试院
作者：王十朋
朝代：宋

一同年友七乡人，劝酒那容耳不闻。尚齿自惊多白发，论文堪笑有红裙。诗篇共约题孤屿，游宦犹疑在五云。此会此时宁易得，明朝风月两州分。
至福唐会乡人丁镇叔张器先甄云卿项用中赵知录薛主簿同年孙彦忠草酌试院
作者：王十朋
朝代：宋

一同年友七乡人，劝酒那容耳不闻。
尚齿自惊多白髮，论文堪笑有红裙。
诗篇共约题孤屿，游宦犹疑在五云。
此会此时宁易得，明朝风月两州分。
至福唐會鄉人丁鎮叔張器先甄雲卿項用中趙知錄薛主簿同年孫彥忠草酌試院
作者：王十朋
朝代：宋

一同年友七鄉人，勸酒那容耳不聞。
尚齒自驚多白髮，論文堪笑有紅裙。
詩篇共約題孤嶼，游宦猶疑在五雲。
此會此時寧易得，明朝風月兩州分。
至興國軍·其一
作者：王十朋
朝代：宋

一宿真如飲渫泉，鍾聲催上渡頭船。
夜來一雨湖光好，擬把窮愁洗富川。
至興國軍·其二
作者：王十朋
朝代：宋

近涵州郭遠連天，明月清風不計錢。
欲比西湖及西子，品題須喚舊蘇仙。
至鄂渚泊報恩寺
作者：王十朋
朝代：宋

跋涉經江夏，悲凉忽莫秋。
雨登羅漢閣，醉上庾公樓。
風急將吹帽，江寒更泛舟。
川塗元不隔，歸夢到東甌。
至鄂渚泊报恩寺
作者：王十朋
朝代：宋
体裁：五言律诗

跋涉经江夏，悲凉忽莫秋。雨登罗汉阁，醉上庾公楼。风急将吹帽，江寒更泛舟。川涂元不隔，归梦到东瓯。
致政宋承事挽詞
作者：王十朋
朝代：宋

蘭玉盈庭戲綵衣，顔如童子壽期頤。
臨行四絕勝四偈，遯世五休高五噫。
藍袖晚霑天子命，芳樽首致使君詞。
誰云汲冢藏書富，應媿無公千首詩。
致政宋承事挽词
作者：王十朋
朝代：宋

兰玉盈庭戏綵衣，颜如童子寿期颐。临行四绝胜四偈，遁世五休高五噫。蓝袖晚沾天子命，芳樽首致使君词。谁云汲冢藏书富，应愧无公千首诗。
致政宋承事挽词
作者：王十朋
朝代：宋

兰玉盈庭戏綵衣，颜如童子寿期颐。
临行四绝胜四偈，遯世五休高五噫。
蓝袖晚霑天子命，芳樽首致使君词。
谁云汲冢藏书富，应媿无公千首诗。
與二同年觀雪於八陣臺果州會焉酌酒論文煮惠山泉瀹建溪茶誦少陵江流石不轉之句復用前韵
作者：王十朋
朝代：宋

吾儕風味雅同科，領略江山逸興多。
諸葛陣圖臺上看，少陵詩句酒中哦。
惠山活水煎茶白，勝己高峯带雪皤。
絕境况逢三五馬，定將好句壓陰何。
與惠夫若拙小酌郡齋再用聯字韵并寄子紹
作者：王十朋
朝代：宋

杯盤草草酌同年，更與英英玉葉聯。
我輩論交真有道，異時當國願無權。
策蒙親擢言尤直，召不留中已足賢。
天遣西來結詩社，郵筒毋惜徃來傳。
與萬先之登丹芳嶺路人有手持桂花者戲覓之概然相贈且言欲施此花久矣又言花名秋香一名十里香遂與先之分之記以一絕
作者：王十朋
朝代：宋

携手丹梯語話長，不知身到碧雲鄉。
行人相見如相識，贈得巖花十里香。
與趙安撫乞疏獄
作者：王十朋
朝代：宋

小麥青青大麥熟，秧老欲移蠶欲簇。
皇天彌旬作淫雨，害及農桑一何酷。
麥枯秧腐蠶不絲，無食無衣豈能育。
使君今世賢方伯，政過龔黄同舜牧。
僦金蠲放官與私，喜氣歡聲傾比屋。
仁風已慰黎庶心，誠感蒼穹理宜速。
胡爲烝泄尚如許，陰沴干陽埋日轂。
豈惟泥濘困牛車，更恐魚龍上平陸。
閭閻競畫指日蠻，香火遥祈上天竺。
傷和無乃有冤民，蠹政尚疑多大族。
使君有術開青天，按劾奸贓疏滯獄。
與鄭時敏登樓把酒書二絕·其一
作者：王十朋
朝代：宋

十里青山接郡城，危樓四望眼添明。
海冥天闊鄉心切，更聽飛飛鴻雁聲。
與鄭時敏登樓把酒書二絕·其二
作者：王十朋
朝代：宋

登樓能賦非王粲，沽酒忘形有鄭虔。
千里相從文字飲，不辭費盡杖頭錢。
興化簿葉思文吾鄉老先生也比沿檄見訪既別寄詩二十八韻次韻以酬
作者：王十朋
朝代：宋

暮年初仕塗，暇日但書策。
儒生餘氣習，筆端事揮斥。
政學兩踈繆，篇章稍沉溺。
楚東會詩豪，酬唱奏金石。
逢場爭出奇，遇險或遭厄。
忽泝三峽流，遥經數州驛。
廬山看未足，巫峯過尤惜。
西郊祠卧龍，東屯弔詩伯。
飛飛猶倦鳥，秋風送歸翮。
同行得嘉友，鏖戰交鋒鏑。
弛檐白蘋洲，天日去咫尺。
忠誼懷魯公，覇業悲項籍。
奉詔還故鄉，齒落肌瘦瘠。
涕泗拜松楸，荒蕪翦荆棘。
心期樂田里，誓不綰銅墨。
橐雖無陸金，歸幸全趙璧。
陛下忽誤恩，泉南又分職。
入閩如入蜀，枯腸復冥索。
腰緣病減圍，髮爲悲添白。
風仰秦君高，節慕姜相直。
惡語誰流傳，同僚誤刊刻。
吾鄉老先生，吏事以儒飾。
新篇似庭燎，遠寄箴我癖。
把酒欲細論，何時再沿檄。
陽春七十首，老豔萬丈射。
招邀屈原魂，收召子厚魄。
驚開老病眼，喜見墨妙蹟。
願公倡斯文，用夏變蠻貊。
舟中作
作者：王十朋
朝代：宋
体裁：七言绝句

竟日舟行无一家，无边眼界只芦花。花中知有雁多少，为我传书到永嘉。
舟中作
作者：王十朋
朝代：宋

竟日舟行無一家，無邊眼界只蘆花。
花中知有雁多少，爲我傳書到永嘉。
舟中偶題
作者：王十朋
朝代：宋

綠水客星瀨，薰風婺女谿。
來尋處士隠，歸向斗中棲。
舟中偶题
作者：王十朋
朝代：宋

绿水客星濑，熏风婺女溪。
来寻处士隠，归向斗中栖。
舟中偶题
作者：王十朋
朝代：宋

绿水客星濑，薰风婺女溪。来寻处士隐，归向斗中栖。
舟中怀鄱阳赵倅及诸同官用九日登高韵
作者：王十朋
朝代：宋

君如别驾宠，我媿淮阳黯。
鄱水偶同僚，江楼屡凭槛。
感秋悲思多，惜别刚肠减。
夔门啸与诺，安得对岑范。
舟中怀鄱阳赵倅及诸同官用九日登高韵
作者：王十朋
朝代：宋

君如别驾宠，我愧淮阳黯。鄱水偶同僚，江楼屡凭槛。感秋悲思多，惜别刚肠减。夔门啸与诺，安得对岑范。
舟中懷鄱陽趙倅及諸同官用九日登高韵
作者：王十朋
朝代：宋

君如別駕寵，我媿淮陽黯。
鄱水偶同僚，江樓屢憑檻。
感秋悲思多，惜別剛腸減。
夔門嘯與諾，安得對岑范。
舟中覽鏡
作者：王十朋
朝代：宋

來往成何事，霜毛滿鬢多。
洋洋大江水，東去欲如何。
舟中览镜
作者：王十朋
朝代：宋
体裁：五言绝句

来往成何事，霜毛满鬓多。洋洋大江水，东去欲如何。
舟中記所見
作者：王十朋
朝代：宋

不向三苗境上過，此身端怯洞庭波。
浪翁未免敖牙戲，漁父時爲欵乃歌。
蟲喜年豐頻擣米，鳥憂沙漲自淘河。
可無好處如鄉里，橘綠橙黄恨不多。
舟中记所见
作者：王十朋
朝代：宋

不向三苗境上过，此身端怯洞庭波。
浪翁未免敖牙戏，渔父时为欵乃歌。
虫喜年丰频捣米，鸟忧沙涨自淘河。
可无好处如乡里，橘绿橙黄恨不多。
舟中记所见
作者：王十朋
朝代：宋

不向三苗境上过，此身端怯洞庭波。浪翁未免敖牙戏，渔父时为欸乃歌。虫喜年丰频捣米，鸟忧沙涨自淘河。可无好处如乡里，橘绿橙黄恨不多。
舟至梅根子長寄詩復用前韻
作者：王十朋
朝代：宋

使節淹江左，魚符換浙西。
詩筒猶在道，客棹已移溪。
戒險疑浮峽，行徐類去齊。
壺觴更何日，重向翠微携。
舟至梅根子长寄诗復用前韵
作者：王十朋
朝代：宋
体裁：五言律诗

使节淹江左，鱼符换浙西。诗筒犹在道，客棹已移溪。戒险疑浮峡，行徐类去齐。壶觞更何日，重向翠微携。
舟遇逆風破浪賦詩
作者：王十朋
朝代：宋

風撼楚江水，雲橫鄂渚天。
支頤看山色，破浪出詩篇。
門掩瀕江舍，帆揚上水船。
江神不借便，歸興自飄然。
舟遇逆风破浪赋诗
作者：王十朋
朝代：宋
体裁：五言律诗

风撼楚江水，云横鄂渚天。支颐看山色，破浪出诗篇。门掩濒江舍，帆扬上水船。江神不借便，归兴自飘然。
芍药
作者：王十朋
朝代：宋
体裁：五言绝句

千叶扬州种，春深霸众芳。无言诮君子，窈窕有温香。
芍藥
作者：王十朋
朝代：宋

千葉揚州種，春深霸衆芳。
無言誚君子，窈窕有溫香。
芝山劝农
作者：王十朋
朝代：宋

出门非为采灵芝，端为农时不可违。
我欲劝农农劝我，田园薄有早。
芝山劝农
作者：王十朋
朝代：宋

出门非为采灵芝，端为农时不可违。我欲劝农农劝我，田园薄有早须归。
芝山勸農
作者：王十朋
朝代：宋

出門非爲采靈芝，端爲農時不可違。
我欲勸農農勸我，田園薄有早。
芦花
作者：王十朋
朝代：宋

悲秋已过黄花节，照眼浑疑白帝城。更类吾家子猷棹，飘然乘兴雪中行。芦花两岸风萧瑟，渺渺烟波浸秋日。鸥鹭家深不见人，小舟忽自花中出。
芦花·其一
作者：王十朋
朝代：宋
体裁：七言绝句

悲秋已过黄花节，照眼浑疑白帝城。更类吾家子猷棹，飘然乘兴雪中行。
芦花·其二
作者：王十朋
朝代：宋
体裁：七言绝句

芦花两岸风萧瑟，渺渺烟波浸秋日。鸥鹭家深不见人，小舟忽自花中出。
范文正公祠堂詩
作者：王十朋
朝代：宋

堂堂范公真天人，配我仁祖爲元臣。
材兼文武懷經綸，先憂後樂不爲身。
上與夔卨相等倫，正色朝端批逆鱗。
三黜愈光名愈聞，一麾東游禹所巡。
作詩懷蠡祠季真，卧龍山麓井久湮。
綆而汲之清且新，堂于其旁記厥因。
名標清白垂不泯，規爾官師意諄諄。
洗貪濯盜思還淳，人亡迹在嗟己陳。
斷碑徃徃埋荆榛，後人不識真天人。
但能日飲堂中春，使君好事賢且仁。
治民律己惟公遵，登堂感槩懷斯人。
刻石繪像揚清芬，丹青炳耀如麒麟。
凜然如生見如親，躬修祀事率幕賓。
手酌寒泉羞澗蘋，一酌清我僚吏民。
再酌爲國清簪紳，要將清白風無垠。
庶俾范公遺志伸，公乎爲仙爲明神。
爲澤爲瑞爲星辰，當宁焦勞思若人，九原喚起清邊塵。
范文正公祠堂诗
作者：王十朋
朝代：宋

堂堂范公真天人，配我仁祖为元臣。材兼文武怀经纶，先忧后乐不为身。上与夔卨相等伦，正色朝端批逆鳞。三黜愈光名愈闻，一麾东游禹所巡。作诗怀蠡祠季真，卧龙山麓井久湮。绠而汲之清且新，堂于其旁记厥因。名标清白垂不泯，规尔官师意谆谆。洗贪濯盗思还淳，人亡迹在嗟己陈。断碑往往埋荆榛，后人不识真天人。但能日饮堂中春，使君好事贤且仁。治民律己惟公遵，登堂感槩怀斯人。刻石绘像扬清芬，丹青炳耀如麒麟。凛然如生见如亲，躬修祀事率幕宾。手酌寒泉羞涧蘋，一酌清我僚吏民。再酌为国清簪绅，要将清白风无垠。庶俾范公遗志伸，公乎为仙为明神。为泽为瑞为星辰，当宁焦劳思若人，九原唤起清边尘。
范文正公祠堂诗
作者：王十朋
朝代：宋

堂堂范公真天人，配我仁祖为元臣。
材兼文武怀经纶，先忧后乐不为身。
上与夔卨相等伦，正色朝端批逆鳞。
三黜愈光名愈闻，一麾东游禹所巡。
作诗怀蠡祠季真，卧龙山麓井久湮。
绠而汲之清且新，堂于其旁记厥因。
名标清白垂不泯，规尔官师意谆谆。
洗贪濯盗思还淳，人亡迹在嗟己陈。
断碑徃徃埋荆榛，后人不识真天人。
但能日饮堂中春，使君好事贤且仁。
治民律己惟公遵，登堂感槩怀斯人。
刻石绘像扬清芬，丹青炳耀如麒麟。
凛然如生见如亲，躬修祀事率幕宾。
手酌寒泉羞涧苹，一酌清我僚吏民。
再酌为国清簪绅，要将清白风无垠。
庶俾范公遗志伸，公乎为仙为明神。
为泽为瑞为星辰，当宁焦劳思若人，九原唤起清边尘。
范蠡
作者：王十朋
朝代：宋
体裁：七言绝句

久与君王共苦辛，功成身退肯逡巡。五湖渺渺烟波阔，谁是扁舟第二人。
范蠡
作者：王十朋
朝代：宋

久與君王共苦辛，功成身退肯逡巡。
五湖渺渺烟波闊，誰是扁舟第二人。
荀息
作者：王十朋
朝代：宋

春秋死难止三人，皆欲求仁未得仁。荀息捐躯为私昵，也胜贼子与奸臣。
荀息
作者：王十朋
朝代：宋

春秋死难止三人，皆欲求仁未得仁。
荀息捐躯为私暱，也胜贼子与姦臣。
荀息
作者：王十朋
朝代：宋

春秋死難止三人，皆欲求仁未得仁。
荀息捐軀爲私暱，也勝賊子與姦臣。
荆妇夜绩
作者：王十朋
朝代：宋

凉飈堕黄叶，促织催女工。
鬓丝不堪织，细君哀我穷。
青灯绩深夜，绩成寒素风。
愿为隠者衣，德耀随梁鸿。
荆妇夜绩
作者：王十朋
朝代：宋

凉飙堕黄叶，促织催女工。鬓丝不堪织，细君哀我穷。青灯绩深夜，绩成寒素风。愿为隐者衣，德耀随梁鸿。
荆婦夜績
作者：王十朋
朝代：宋

凉飈墮黄葉，促織催女工。
鬢絲不堪織，細君哀我窮。
青燈績深夜，績成寒素風。
願爲隠者衣，德耀隨梁鴻。
荐新荔支
作者：王十朋
朝代：宋
体裁：七言绝句

晚年游宦到夔闽，四见轻红荔子新。不似蒲萄橘羊枣，向来犹及遗慈亲。
荔支七絕·七夕紅
作者：王十朋
朝代：宋

宅堂荔子無名字，自我呼爲七夕紅。
記得去冬初到日，家人指樹語衰翁。
荔支七絕·大將軍
作者：王十朋
朝代：宋

荔支名字太紛紛，所見多應不逮聞。
別有深紅覇群品，郡人呼作大將軍。
荔支七絕·奪先紅
作者：王十朋
朝代：宋

閩中荔子說莆中，闕下奇包又不同。
正向鈴齋想風味，奪先人送奪先紅。
荔支七絕·江綠
作者：王十朋
朝代：宋

枝頭已熟疑非熟，蔡譜江家綠荔支。
真與泉南人物稱，果中猶作亞魁推。
荔支七絕·玉堂紅
作者：王十朋
朝代：宋

天教尤物産閩中，名字深奇日不同。
顧我素稱田舍子，如何敢啗玉堂紅。
荔支七絕·皺玉
作者：王十朋
朝代：宋

莆中皺玉價傾城，品第吾何敢妄評。
只恐此非真皺玉，果然是玉亦虛名。
荔支七絕·陳紫
作者：王十朋
朝代：宋

端明品第首推陳，花裏姚黄是等倫。
郡圃一株稱小紫，故家風味自宜珍。
荔支七绝·七夕红
作者：王十朋
朝代：宋
体裁：七言绝句

宅堂荔子无名字，自我呼为七夕红。记得去冬初到日，家人指树语衰翁。
荔支七绝·大将军
作者：王十朋
朝代：宋

荔支名字太纷纷，所见多应不逮闻。
别有深红覇群品，郡人呼作大将军。
荔支七绝·大将军
作者：王十朋
朝代：宋

荔支名字太纷纷，所见多应不逮闻。别有深红霸群品，郡人呼作大将军。
荔支七绝·夺先红
作者：王十朋
朝代：宋
体裁：七言绝句

闽中荔子说莆中，阙下奇包又不同。正向铃斋想风味，夺先人送夺先红。
荔支七绝·江绿
作者：王十朋
朝代：宋
体裁：七言绝句

枝头已熟疑非熟，蔡谱江家绿荔支。真与泉南人物称，果中犹作亚魁推。
荔支七绝·玉堂红
作者：王十朋
朝代：宋
体裁：七言绝句

天教尤物产闽中，名字深奇日不同。顾我素称田舍子，如何敢啖玉堂红。
荔支七绝·皱玉
作者：王十朋
朝代：宋
体裁：七言绝句

莆中皱玉价倾城，品第吾何敢妄评。只恐此非真皱玉，果然是玉亦虚名。
荔支七绝·陈紫
作者：王十朋
朝代：宋

端明品第首推陈，花裏姚黄是等伦。
郡圃一株称小紫，故家风味自宜珍。
荔支七绝·陈紫
作者：王十朋
朝代：宋

端明品第首推陈，花里姚黄是等伦。郡圃一株称小紫，故家风味自宜珍。
莊公
作者：王十朋
朝代：宋

先君出會不生還，魯弱無由可報冤。
禰廟豈宜姜氏見，莊同何忍與讎婚。
莫漕以莼羹荐杯
作者：王十朋
朝代：宋

萧瑟秋风送雁回，梦魂终夜绕箫台。年家知我乡心切，斫鲙羹莼荐酒杯。
莫漕以莼羹荐杯
作者：王十朋
朝代：宋

萧瑟秋风送雁回，梦魂终夜遶箫台。
年家知我乡心切，斫鲙羹莼荐酒杯。
莫漕以蓴羹薦杯
作者：王十朋
朝代：宋

蕭瑟秋風送雁回，夢魂終夜遶簫臺。
年家知我鄉心切，斫鱠羹蓴薦酒杯。
莲社
作者：王十朋
朝代：宋
体裁：七言绝句

渊明修静不谈禅，孔老门中各自贤。送别虎溪三笑后，白莲流水两凄然。
菊
作者：王十朋
朝代：宋

佳節逢吹帽，黄金染菊叢。
淵明何處飲，三徑冷香中。
菊
作者：王十朋
朝代：宋
体裁：五言绝句

佳节逢吹帽，黄金染菊丛。渊明何处饮，三径冷香中。
菲泉
作者：王十朋
朝代：宋
体裁：七言绝句

梵王宫近夏王宫，一水清含节俭风。越俗不知王好恶，泉名却在酒名中。
菲泉
作者：王十朋
朝代：宋

梵王宮近夏王宮，一水清含節儉風。
越俗不知王好惡，泉名却在酒名中。
萧家渡
作者：王十朋
朝代：宋

渡头问舟子，此渡胡名萧。舟子笑答我，使君家匪遥。岂不闻侍郎，名德重本朝。屡为二千石，两至万里桥。渡旁乃其宅，人亡木惟乔。阴德满乡闾，嘉话传鱼樵。江水流有尽，姓名磨不消。近同池号谢，远类江称姚。赧颜谢舟子，讲闻非一朝。恨生晚且贱，无繇际清标。坡公不识范，韩子思之侨。敬瞻通德门，魂往不可招。
萧家渡
作者：王十朋
朝代：宋

渡头问舟子，此渡胡名萧。
舟子笑答我，使君家匪遥。
岂不闻侍郎，名德重本朝。
屡为二千石，两至万里桥。
渡旁乃其宅，人亡木惟乔。
阴德满乡闾，嘉话传鱼樵。
江水流有尽，姓名磨不消。
近同池号谢，远类江称姚。
赧颜谢舟子，讲闻非一朝。
恨生晚且贱，无繇际清标。
坡公不识范，韩子思之侨。
敬瞻通德门，魂徃不可招。
萬先之生兩男作洗兒歌賀之
作者：王十朋
朝代：宋

君不見徐卿二子生絕奇，熊羆入夢非同時。
徒煩孔子與釋氏，兩回抱送麒麟兒。
又不見昔日梁嬴亦雙乳，生止一男仍一女。
過期畢竟非其人，未免終身亦妾圉。
鬰葱佳氣充門閭，龍穴盛事從來無。
蓂階良月吐三莢，蚌腹甲夜生雙珠。
相對抱持翁嫗喜，眉目分明巧相似。
慈顔戯語綵衣郎，汝子他年勝我子。
郎君拜舞笑答翁，翁生六兒年豈同。
何如今日一巵酒，手抱兩孫頭未童。
二雛慶誕相先後，未省如何分長幼。
商家尚質周尚文，喚取何休細推究。
慶門蘭玉行滿庭，伯仲叔季雙命名。
他時四乳類周士，森森八桂同敷榮。
我忝通家同筆硯，聞君得子歡無間。
殷勤爲作洗兒歌，覓取金錢三百萬。
萬叔永誕日在孟秋，乃以重九開燕俟佳節也予不獲與稱觴之列作詩以賀
作者：王十朋
朝代：宋

種德尤勝竇十郎，靈椿未老桂先芳。
一門此去無疑大，五福他年未易量。
鳳穴生雛梧正碧，龍山開宴菊初黄。
吾鄉此會從來少，恨不登堂舉壽觴。
萬孝傑用韵見寄酬之
作者：王十朋
朝代：宋

堂有慈親養且耕，游從毛穎楮先生。
新詩寄我尤清絕，深喜牢之有外甥。
萬孝全惠小龍團
作者：王十朋
朝代：宋

貢餘龍餠非常品，絕勝盧仝得月團。
豈有詩情可甞此，荷君分貺及粗官。
萬孝全贈金華洞石名雪灑遥峯作進退詩次韻
作者：王十朋
朝代：宋

天闢金華一洞奇，洞中石是化羊遺。
渾疑雪向閩山落，更訝峯從天竺飛。
谿上又添乘棹興，案頭如照讀書時。
故人重我膏肓疾，田不荒蕪應亦歸。
萬季梁和詩留別再用前韻
作者：王十朋
朝代：宋

三年燕雁不同飛，一笑相逢慰遠歸。
搜我肺腸茶著令，飲君文字酒淋衣。
詩方唱和如仙館，人遽飄零似省闈。
畢竟此心元不別，祇應形影暫相違。
萬年贈鄉僧賁老·其一
作者：王十朋
朝代：宋

夢魂驚斷石橋邊，身带烟霞入萬年。
賓主相逢意良厚，永嘉縫掖永嘉禪。
萬年贈鄉僧賁老·其二
作者：王十朋
朝代：宋

學通儒釋浩無邊，江浙聲名二十年。
見說胸中有論語，欲從師向此參禪。
萬府君挽詞·其一
作者：王十朋
朝代：宋

不廢東平業，思興畢萬門。
短檠書自照，鐵硯志長存。
冠玉貧寧久，蘭亭秀更蕃。
一門今盛大，詩禮荷公恩。
萬府君挽詞·其一
作者：王十朋
朝代：宋

前輩風流久，之人尚典刑。
抱才雖汩沒，種德自芬馨。
養浩眠龍穴，流光屬鯉庭。
鄉評推燕竇，所欠獨年齡。
萬府君挽詞·其一
作者：王十朋
朝代：宋

東平隠君子，當以古人看。
孝却豺群易，恩全雁序難。
人如心畫正，度勝酒腸寬。
粲粲三株樹，門闌已壯觀。
萬府君挽詞·其三
作者：王十朋
朝代：宋

吾母昔逃難，携孥依舅船。
態多朝暮警，恩獨始終全。
濫與高門出，尤蒙長者憐。
未能成宅相，徒有淚如泉。
萬府君挽詞·其三
作者：王十朋
朝代：宋

屈指吾鄉黨，如公今幾何。
門猶畢萬大，男類陸終多。
壯志埋蒿里，幽光發薤歌。
河梁嗟未就，遺恨滿滄波。
萬府君挽詞·其二
作者：王十朋
朝代：宋

太學稱多士，奇兒占上游。
賢書連得雋，舍選復居優。
善教由狐突，興家出萬脩。
板輿游未遂，風樹已蕭颼。
萬府君挽詞·其二
作者：王十朋
朝代：宋

老成嗟不見，里巷尚能談。
衣解因周急，簪還務激貪。
蹶蹄心不慍，折翼淚常含。
瞑目應無恨，聲名與佛參。
萬府君挽詞·其二
作者：王十朋
朝代：宋

肯歎儒冠誤，長隨舉子忙。
阿戎成雅志，小阮發幽光。
原冷鴒猶近，椿摧桂始芳。
老成嗟不見，猶記貌堂堂。
萬桂堂
作者：王十朋
朝代：宋

佛國新開選佛場，蟾宮分桂十千章。
邦人種德家家熟，仙籍題名葉葉香。
地占清光一輪滿，門傳盛事五枝芳。
東堂萬萬高攀手，莫負君恩與義方。
萬清之有詩三絕呈司理賈丈并簡某因次其韻·其一
作者：王十朋
朝代：宋

燈花端爲故人然，留客殷勤爲擊鮮。
更覺門闌增喜氣，氷清玉潤兩俱賢。
萬清之有詩三絕呈司理賈丈并簡某因次其韻·其三
作者：王十朋
朝代：宋

甘言耻效蜜翁翁，逆耳空餘畎畝忠。
願子他年似房杜，好將一語記文中。
萬清之有詩三絕呈司理賈丈并簡某因次其韻·其二
作者：王十朋
朝代：宋

世路塵埃逐日生，鹿巖高卧自風清。
吾皇有詔求遺逸，行見臨雍拜老更。
蒲萄
作者：王十朋
朝代：宋

水晶馬乳薦新秋，青紫酸甜孰味優。
只可堆鹽餉韓子，不宜釀酒博凉州。
蒲萄
作者：王十朋
朝代：宋
体裁：七言绝句

水晶马乳荐新秋，青紫酸甜孰味优。只可堆盐饷韩子，不宜酿酒博凉州。
蓬莱阁
作者：王十朋
朝代：宋
体裁：七言绝句

祖龙车辙遍尘寰，只道蓬莱在海间。空上望秦山上望，不知此处是神山。
蓬萊閣
作者：王十朋
朝代：宋

祖龍車轍遍塵寰，只道蓬萊在海間。
空上望秦山上望，不知此處是神山。
蓮社
作者：王十朋
朝代：宋

淵明修靜不談禪，孔老門中各自賢。
送別虎溪三笑後，白蓮流水兩淒然。
蔡端明祠堂
作者：王十朋
朝代：宋
体裁：五言律诗

公昔自禁从，再来临此邦。河梁一何壮，笔力独能扛。政绩留南纪，祠堂枕大江。山川与人物，今古两无双。
蔡端明祠堂
作者：王十朋
朝代：宋

公昔自禁從，再來臨此邦。
河梁一何壯，筆力獨能扛。
政績留南紀，祠堂枕大江。
山川與人物，今古兩無雙。
蔡端明詩
作者：王十朋
朝代：宋

賢侯去久迹猶遺，乞雨詩奇字更奇。
世俗妄論公政猛，愛民心有彼蒼知。
蔡端明诗
作者：王十朋
朝代：宋
体裁：七言绝句

贤侯去久迹犹遗，乞雨诗奇字更奇。世俗妄论公政猛，爱民心有彼苍知。
蕭家渡
作者：王十朋
朝代：宋

渡頭問舟子，此渡胡名蕭。
舟子笑答我，使君家匪遥。
豈不聞侍郎，名德重本朝。
屢爲二千石，兩至萬里橋。
渡旁乃其宅，人亡木惟喬。
陰德滿鄉閭，嘉話傳魚樵。
江水流有盡，姓名磨不消。
近同池號謝，遠類江稱姚。
赧顔謝舟子，講聞非一朝。
恨生晚且賤，無繇際清標。
坡公不識范，韓子思之僑。
敬瞻通德門，魂徃不可招。
薛士昭主管母夫人加封送酒为寿薛有诗谢次韵以酬
作者：王十朋
朝代：宋
体裁：七言律诗

庆事公家奕世传，生封锦告出甘泉。荣亲行有千钟禄，为寿惭无百斛船。喜气在颜窥贵客，清风满枕扇高眠。朝廷指日先封薛，归侍萱堂冕有蝉。
薛士昭主管母夫人加封送酒爲壽薛有詩謝次韻以酬
作者：王十朋
朝代：宋

慶事公家奕世傳，生封錦告出甘泉。
榮親行有千鍾祿，爲壽慚無百斛船。
喜氣在顔窺貴客，清風滿枕扇高眠。
朝廷指日先封薛，歸侍萱堂冕有蟬。
薛士昭寄新柑分贈知宗提舶知宗有詩次韵
作者：王十朋
朝代：宋

書後誰題字，鄉人遠寄柑。
薦新思起孝，知味戒生貪。
羅帕分猶未，金門獻正堪。
命名聊別僞，在果獨稱甘。
白雪初盈樹，黄金忽滿籃。
霜天欣始熟，茅舍飽相諳。
客重開須請，兒癡食更婪。
柳詩吟不厭，謝賦讀常躭。
若蜜萍難比，如拳栗有慙。
公家安定法，想見日酣酣。
薛士昭寄新柑分赠知宗提舶知宗有诗次韵
作者：王十朋
朝代：宋

书后谁题字，乡人远寄柑。荐新思起孝，知味戒生贪。罗帕分犹未，金门献正堪。命名聊别伪，在果独称甘。白雪初盈树，黄金忽满篮。霜天欣始熟，茅舍饱相谙。客重开须请，儿痴食更婪。柳诗吟不厌，谢赋读常耽。若蜜萍难比，如拳栗有惭。公家安定法，想见日酣酣。
薛士昭寄新柑分赠知宗提舶知宗有诗次韵
作者：王十朋
朝代：宋

书后谁题字，乡人远寄柑。
荐新思起孝，知味戒生贪。
罗帕分犹未，金门献正堪。
命名聊别僞，在果独称甘。
白雪初盈树，黄金忽满篮。
霜天欣始熟，茅舍饱相谙。
客重开须请，儿痴食更婪。
柳诗吟不厌，谢赋读常躭。
若蜜萍难比，如拳栗有惭。
公家安定法，想见日酣酣。
薛师约抚干召饭于圆通寺主僧瀹茗索诗
作者：王十朋
朝代：宋

绿暗梅欲雨，风熏麦初秋。
官舍厌卑湿，僧庐访清幽。
儒餐惯蔬饭，道话便茶瓯。
鑑湖倘容觅，杖屦时来游。
薛师约抚干召饭于圆通寺主僧瀹茗索诗
作者：王十朋
朝代：宋

绿暗梅欲雨，风薰麦初秋。官舍厌卑湿，僧庐访清幽。儒餐惯蔬饭，道话便茶瓯。鉴湖倘容觅，杖屦时来游。
薛師約撫幹召飯于圓通寺主僧瀹茗索詩
作者：王十朋
朝代：宋

綠暗梅欲雨，風薰麥初秋。
官舍厭卑濕，僧廬訪清幽。
儒餐慣蔬飯，道話便茶甌。
鑑湖倘容覓，杖屨時來游。
薦新荔支
作者：王十朋
朝代：宋

晚年游宦到夔閩，四見輕紅荔子新。
不似蒲萄橘羊棗，向來猶及遺慈親。
藤杖
作者：王十朋
朝代：宋

头角槎牙万岁藤，徧身节目更棱棱。
山僧赠我非无意，要我清闲亦似僧。
藤杖
作者：王十朋
朝代：宋

头角槎牙万岁藤，遍身节目更棱棱。山僧赠我非无意，要我清闲亦似僧。
藤杖
作者：王十朋
朝代：宋

頭角槎牙萬歲藤，徧身節目更稜稜。
山僧贈我非無意，要我清閑亦似僧。
蘆花·其一
作者：王十朋
朝代：宋

悲秋已過黄花節，照眼渾疑白帝城。
更類吾家子猷棹，飄然乘興雪中行。
蘆花·其二
作者：王十朋
朝代：宋

蘆花兩岸風蕭瑟，渺渺烟波浸秋日。
鷗鷺家深不見人，小舟忽自花中出。
虾蟆碚水
作者：王十朋
朝代：宋
体裁：古风

虾蟆好居水，背水以自濡。不知背上味，乃与众水殊。品第高水经，煎茶必来须。争汲以致远，不惮险且迂。我亦走瓶罂，一瓯瀹云腴。所恨太遐僻，亲朋莫能呼。巨蛙如有灵，曷不上天衢。以水为雨露，助天泽寰区。坎视峡中小，笑渠子阳愚。
蜀先主
作者：王十朋
朝代：宋

曹公奸黠世无双，玄德雄才肯见容。谁把荆州资霸业，一朝云雨起蛟龙。
蜀先主
作者：王十朋
朝代：宋

曹公姦黠世无双，玄德雄才肯见容。
谁把荆州资覇业，一朝云雨起蛟龙。
蜀先主
作者：王十朋
朝代：宋

曹公姦黠世無雙，玄德雄才肯見容。
誰把荆州資覇業，一朝雲雨起蛟龍。
蜡梅
作者：王十朋
朝代：宋

天工着意点酡酥，不与江梅斗雪肤。
露滴蜂房酿崖蜜，日烘龙脑喷金炉。
万松张盖黄尤好，三峡藏春绿不枯。
题品倘非坡与谷，世人应作小虫呼。
蜡梅
作者：王十朋
朝代：宋

天工著意点酡酥，不与江梅斗雪肤。露滴蜂房酿崖蜜，日烘龙脑喷金炉。万松张盖黄尤好，三峡藏春绿不枯。题品倘非坡与谷，世人应作小虫呼。
蜡梅
作者：王十朋
朝代：宋
体裁：五言绝句

蝶采花成蜡，还将腊染花。一经坡谷眼，名字压群葩。
蝦蟆碚水
作者：王十朋
朝代：宋

蝦蟆好居水，背水以自濡。
不知背上味，乃與衆水殊。
品第高水經，煎茶必來須。
爭汲以致遠，不憚險且迂。
我亦走瓶罌，一甌瀹雲腴。
所恨太遐僻，親朋莫能呼。
巨蛙如有靈，曷不上天衢。
以水爲雨露，助天澤寰區。
坎視峽中小，笑渠子陽愚。
蠟梅
作者：王十朋
朝代：宋

天工著意點酡酥，不與江梅鬭雪膚。
露滴蜂房釀崖蜜，日烘龍腦噴金爐。
萬松張蓋黄尤好，三峽藏春綠不枯。
題品倘非坡與谷，世人應作小蟲呼。
蠟梅
作者：王十朋
朝代：宋

蝶采花成蠟，還將臘染花。
一經坡谷眼，名字壓群葩。
行可元章再賦二詩依韵以酬前篇寓二後篇寓三·其一
作者：王十朋
朝代：宋

不學金仙李伯陽，來從雄愈論天常。
毫鋒落紙一臺妙，詩艷驚人萬丈長。
會見鵾鵬俱變化，稔聞蘭菊各芬香。
盍簪聯席論文酒，却笑淵明獨引觴。
行可元章再賦二詩依韵以酬前篇寓二後篇寓三·其二
作者：王十朋
朝代：宋

朋得西南直諒聞，同行宜入仲尼門。
交成一體慕龍友，政在諸家嗤魯孫。
雪唱紛紜臘天瑞，詞源洶涌峽江痕。
二公如月如太白，我亦影隨同一尊。
行可元章再赋二诗依韵以酬前篇寓二后篇寓三
作者：王十朋
朝代：宋

不学金仙李伯阳，来从雄愈论天常。毫锋落纸一台妙，诗艳惊人万丈长。会见鹍鹏俱变化，稔闻兰菊各芬香。盍簪联席论文酒，却笑渊明独引觞。朋得西南直谅闻，同行宜入仲尼门。交成一体慕龙友，政在诸家嗤鲁孙。雪唱纷纭腊天瑞，词源汹涌峡江痕。二公如月如太白，我亦影随同一尊。
行可元章再赋二诗依韵以酬前篇寓二后篇寓三·其一
作者：王十朋
朝代：宋

不学金仙李伯阳，来从雄愈论天常。毫锋落纸一台妙，诗艳惊人万丈长。会见鹍鹏俱变化，稔闻兰菊各芬香。盍簪联席论文酒，却笑渊明独引觞。
行可元章再赋二诗依韵以酬前篇寓二后篇寓三·其一
作者：王十朋
朝代：宋

不学金仙李伯阳，来从雄愈论天常。
毫锋落纸一台妙，诗艷惊人万丈长。
会见鵾鹏俱变化，稔闻兰菊各芬香。
盍簪联席论文酒，却笑渊明独引觞。
行可元章再赋二诗依韵以酬前篇寓二后篇寓三·其二
作者：王十朋
朝代：宋
体裁：七言律诗

朋得西南直谅闻，同行宜入仲尼门。交成一体慕龙友，政在诸家嗤鲁孙。雪唱纷纭腊天瑞，词源汹涌峡江痕。二公如月如太白，我亦影随同一尊。
行可再和因思前日与韶美同饮计台临池摘实复用前韵
作者：王十朋
朝代：宋

星火烧空一夜丹，来禽青李觉无颜。少陵池馆三人赏，白帝江山四面环。生晚免教妃子污，食馀应许黑衣攀。闽娘十八谁标榜，未必风流似此间。
行可再和因思前日与韶美同饮计台临池摘实復用前韵
作者：王十朋
朝代：宋

星火烧空一夜丹，来禽青李觉无颜。
少陵池舘三人赏，白帝江山四面环。
生晚免教妃子污，食余应许黑衣攀。
闽娘十八谁标榜，未必风流似此间。
行可再和因思前日與韶美同飲計臺臨池摘實復用前韵
作者：王十朋
朝代：宋

星火燒空一夜丹，來禽青李覺無顔。
少陵池舘三人賞，白帝江山四面環。
生晚免教妃子汙，食餘應許黑衣攀。
閩娘十八誰標榜，未必風流似此間。
行可再和用其韵以酬
作者：王十朋
朝代：宋
体裁：七言律诗

孤陋书生宽见闻，西来端欲扫儒门。怀人久作周公梦，访道欣闻孔子孙。书为爱民成再奏，泪因忧国有双痕。休论身世无穷事，但愿常陪北海尊。
行可再和用其韵以酬
作者：王十朋
朝代：宋

孤陋書生寬見聞，西來端欲掃儒門。
懷人久作周公夢，訪道欣聞孔子孫。
書爲愛民成再奏，淚因憂國有雙痕。
休論身世無窮事，但願常陪北海尊。
行可和詩再用前韵
作者：王十朋
朝代：宋

肌膚冰雪鶴頭丹，三峽相逢一破顔。
人折高枝如折桂，鳥銜餘顆似銜環。
香傳樂譜名尤重，紅入詩家句莫攀。
來歲熟時先寄我，夢魂應到白雲間。
行可和诗再用前韵
作者：王十朋
朝代：宋

肌肤冰雪鹤头丹，三峡相逢一破颜。
人折高枝如折桂，鸟衔余颗似衔环。
香传乐谱名尤重，红入诗家句莫攀。
来岁熟时先寄我，梦魂应到白云间。
行可和诗再用前韵
作者：王十朋
朝代：宋

肌肤冰雪鹤头丹，三峡相逢一破颜。人折高枝如折桂，鸟衔馀颗似衔环。香传乐谱名尤重，红入诗家句莫攀。来岁熟时先寄我，梦魂应到白云间。
行可生日
作者：王十朋
朝代：宋

千載岐周鸑鷲聞，果生英傑嗣姬文。
鯤鵬變化正六月，蟾兔光輝將十分。
肯把威名爭烈日，只將道眼視浮雲。
祝公壽共詩書久，一瓣心香已敬焚。
行可生日
作者：王十朋
朝代：宋
体裁：七言律诗

千载岐周鸑鹫闻，果生英杰嗣姬文。鲲鹏变化正六月，蟾兔光辉将十分。肯把威名争烈日，只将道眼视浮云。祝公寿共诗书久，一瓣心香已敬焚。
行可骨肉自西州來用門字韵贊喜
作者：王十朋
朝代：宋

連夕西臺笑語聞，綵衣人戲綉衣門。
定知情話同元亮，不用詩篇寄抱孫。
果見燈花將喜事，寧愁江竹染啼痕。
登堂濫作韓公客，白首相逢十載尊。
行可骨肉自西州来用门字韵赞喜
作者：王十朋
朝代：宋
体裁：七言律诗

连夕西台笑语闻，綵衣人戏绣衣门。定知情话同元亮，不用诗篇寄抱孙。果见灯花将喜事，宁愁江竹染啼痕。登堂滥作韩公客，白首相逢十载尊。
術者謂予命犯元辰故每仕輒已予笑曰有是哉戲作問答語
作者：王十朋
朝代：宋

問君胡爲入臺省，問君胡爲官輒冷。
宣尼猶且畏元辰，羊鼠龍豬作君梗。
退之宿直斗牛箕，聲名謗毀常相隨。
死生窮達端有命，予知之矣當安之。
表兄璐挺二道人以山茶一根見贈植于便便閤前每黑甜餘開窗寓目茗碗不捧精神自清因成小詩
作者：王十朋
朝代：宋

一枕春眠到日斜，夢回喜對小山茶。
道人贈我歲寒種，不是尋常兒女花。
表兄璐挺二道人以山茶一根见赠植于便便閤前每黑甜馀开窗寓目茗碗不捧精神自清因成小诗
作者：王十朋
朝代：宋
体裁：七言绝句

一枕春眠到日斜，梦回喜对小山茶。道人赠我岁寒种，不是寻常儿女花。
表叔陈景韶挽词
作者：王十朋
朝代：宋

问舍求田事，元龙意本轻。功名孤壮志，诗酒送平生。李密伤为弟，刘牢喜有甥。诗书已三世，二子盍升卿。先友嗟无几，公今亦古人。平门散车辙，蕃榻锁埃尘。甚愧常公厚，深知管子贫。平生谈笑地，感激泪沾巾。
表叔陈景韶挽词·其一
作者：王十朋
朝代：宋
体裁：五言律诗

问舍求田事，元龙意本轻。功名孤壮志，诗酒送平生。李密伤为弟，刘牢喜有甥。诗书已三世，二子盍升卿。
表叔陈景韶挽词·其二
作者：王十朋
朝代：宋

先友嗟无几，公今亦古人。
平门散车辙，蕃榻锁埃尘。
甚媿常公厚，深知管子贫。
平生谈笑地，感激泪沾巾。
表叔陈景韶挽词·其二
作者：王十朋
朝代：宋

先友嗟无几，公今亦古人。平门散车辙，蕃榻锁埃尘。甚愧常公厚，深知管子贫。平生谈笑地，感激泪沾巾。
表叔陳景韶挽詞·其一
作者：王十朋
朝代：宋

問舍求田事，元龍意本輕。
功名孤壯志，詩酒送平生。
李密傷爲弟，劉牢喜有甥。
詩書已三世，二子盍升卿。
表叔陳景韶挽詞·其二
作者：王十朋
朝代：宋

先友嗟無幾，公今亦古人。
平門散車轍，蕃榻鎖埃塵。
甚媿常公厚，深知管子貧。
平生談笑地，感激淚沾巾。
表弟万大年宿郡斋为鼠蚊蚤所苦夜不安寝目为三害某辄申造物之意谕之以诗
作者：王十朋
朝代：宋

万子游清源，颇爱风物好。胡为官舍中，害有蚊鼠蚤。啮衣恣掀翻，聒耳倦挥扫。跳虫从何来，出没席与藁。中夜不安寝，披衣起呼皂。禽鼠磔其尸，驱蚊熏以草。炽炭烘衾裯，虮虱亦俱薧。三害稍稍除，高眠起忘早。我时寝凝香，清梦到穹昊。仙官为我言，必大有家宝。乃翁多隐德，子籍在蓬岛。天将成就之，故以此相恼。要令坐达旦，万卷饱探讨。毋如老外兄，不学首空皓。彼虫类最多，生育自洪造。尽杀则伤仁，兼容幸宽抱。万子闻我言，往往笑绝倒。燔庐相参元，失马福塞老。宴安生鸩毒，疾患资寿考。三害不必除，君言近乎道。
表弟万大年宿郡斋为鼠蚊蚤所苦夜不安寝目为三害某辄申造物之意谕之以诗
作者：王十朋
朝代：宋

万子游清源，颇爱风物好。
胡为官舍中，害有蚊鼠蚤。
嚙衣恣掀翻，聒耳倦挥扫。
跳虫从何来，出没席与藁。
中夜不安寝，披衣起呼皂。
禽鼠磔其尸，驱蚊熏以草。
炽炭烘衾禂，虮虱亦俱薧。
三害稍稍除，高眠起忘早。
我时寝凝香，清梦到穹昊。
仙官为我言，必大有家宝。
乃翁多隠德，子籍在蓬岛。
天将成就之，故以此相恼。
要令坐达旦，万卷饱探讨。
毋如老外兄，不学首空皓。
彼虫类最多，生育自洪造。
尽杀则伤仁，兼容幸宽抱。
万子闻我言，往往笑绝倒。
燔庐相参元，失马福塞老。
宴安生鸩毒，疾患资寿考。
三害不必除，君言近乎道。
表弟津上人有瑞香抹利戏觅之
作者：王十朋
朝代：宋

瑞香早入江南梦，抹利来从毗舍园。久与道人同寂寞，不如来荐孔融尊。
表弟津上人有瑞香抹利戏觅之
作者：王十朋
朝代：宋

瑞香早入江南梦，抹利来从毘舍园。
久与道人同寂寞，不如来荐孔融尊。
表弟津上人有瑞香抹利戲覓之
作者：王十朋
朝代：宋

瑞香早入江南夢，抹利來從毘舍園。
久與道人同寂寞，不如來薦孔融尊。
表弟萬大年宿郡齋爲鼠蚊蚤所苦夜不安寢目爲三害某輒申造物之意諭之以詩
作者：王十朋
朝代：宋

萬子游清源，頗愛風物好。
胡爲官舍中，害有蚊鼠蚤。
嚙衣恣掀翻，聒耳倦揮掃。
跳蟲從何來，出沒席與藁。
中夜不安寢，披衣起呼皂。
禽鼠磔其尸，驅蚊熏以草。
熾炭烘衾禂，蟣虱亦俱薧。
三害稍稍除，高眠起忘早。
我時寢凝香，清夢到穹昊。
仙官爲我言，必大有家寶。
乃翁多隠德，子籍在蓬島。
天將成就之，故以此相惱。
要令坐達旦，萬卷飽探討。
毋如老外兄，不學首空皓。
彼蟲類最多，生育自洪造。
盡殺則傷仁，兼容幸寬抱。
萬子聞我言，往往笑絕倒。
燔廬相參元，失馬福塞老。
宴安生鴆毒，疾患資壽考。
三害不必除，君言近乎道。
襄公
作者：王十朋
朝代：宋

侯伯誰修二霸公，大夫專政自襄公。
堂堂魯國車千乘，翻在三家掌握中。
襄公
作者：王十朋
朝代：宋
体裁：七言绝句

侯伯谁修二霸公，大夫专政自襄公。堂堂鲁国车千乘，翻在三家掌握中。
西园
作者：王十朋
朝代：宋

西园风物冠东州，飞盖纷纷烂熳游。惟有红莲幕中客，倚栏才得片时留。
西园
作者：王十朋
朝代：宋

西园风物冠东州，飞盖纷纷烂熳游。
惟有红莲幕中客，倚栏纔得片时留。
西园新辟昌龄索诗予以其未开尊也戏作数语既饮复用前韵
作者：王十朋
朝代：宋

阿连好事由来稀，开轩辟圃幽更奇。峰峦罗列富遐览，气象收拾归新诗。百挺琅玕花数斛，宛似辋川图一幅。朝莫过从有弟兄，长愿歌声无断续。
西园新闢昌龄索诗予以其未开尊也戏作数语既饮復用前韵
作者：王十朋
朝代：宋

阿连好事由来稀，开轩闢圃幽更奇。
峯峦罗列富遐览，气象收拾归新诗。
百挺琅玕花数斛，宛似辋川图一幅。
朝莫过从有弟兄，长愿歌声无断续。
西園
作者：王十朋
朝代：宋

西園風物冠東州，飛蓋紛紛爛熳游。
惟有紅蓮幕中客，倚欄纔得片時留。
西園新闢昌齡索詩予以其未開尊也戲作數語既飲復用前韻
作者：王十朋
朝代：宋

阿連好事由來稀，開軒闢圃幽更奇。
峯巒羅列富遐覽，氣象收拾歸新詩。
百挺琅玕花數斛，宛似輞川圖一幅。
朝莫過從有弟兄，長願歌聲無斷續。
西征
作者：王十朋
朝代：宋

紹興建元二十二，良月壬午時丁未。
王家辭弟游帝都，出門滿眼思親淚。
鶺鴒送我過原隰，朋友携尊宿蕭寺。
朝離黄塘惜分別，莫宿青山嗟獨自。
初心滿擬游雁山，行止非人輒乖異。
黄巖留連越三宿，故舊過從日沈醉。
鄭生伴我千里行，近世人無此風義。
皇華亭上一回首，陡覺眉頭起鄉思。
西江十里浮橋邊，把酒登樓吟擁鼻。
山行初逢建子月，入眼梅花已春意。
前觀三渡覺非舊，下視兩灘真可畏。
渡頭仙人還笑我，髭鬚如棘猶名利。
欲入天台觀石橋，行來匆匆未能遂。
途中邂逅張老丞，十五年前樂清尉。
自嗟吾非沈謝輩，面目從來苦難記。
飛泉枕上夢成魔，達旦思家何曾睡。
細雨濛濛入關嶺，旅邸重尋舊題字。
雨脚微收過天姥，洗出峯巒疊蒼翠。
劉阮祠荒土猶赤，溪山真是神仙地。
道旁石現小金仙，傳舍荒凉誰廢置。
柘溪竹染兒女痕，石嶺松含棟梁器。
路入南明觀石佛，樓閣岧嶤更深邃。
八年行役兩來游，巖上題詩記前事。
乘興剡溪尋故人，久別相逢雜悲喜。
義風吹水送行舟，越國江山滿瞻視。
十四歲娥孝且烈，三百里湖明更媚。
千巖競秀壑爭流，終日貪看趣遥寄。
西興渡口聲如雷，銀浪崔嵬魄驚悸。
江神爲我風色平，天闕煌煌瞻象魏。
賢關訪舊話酸辛，更食虀鹽舊滋味。
學官欲以職事留，自媿非才力辭避。
觀臺雲物端可書，宮線初長日南至。
龍山僦舍觀大禮，儀仗森然典文備。
人臣貴盛古今無，秦公父子俱爲使。
景靈告謝樂聲回，鵷鷺花枝侈君賜。
西游連日覩天顔，和氣氤氳散憔悴。
歲云莫矣却歸來，捉筆書爲于役志。
西征
作者：王十朋
朝代：宋

绍兴建元二十二，良月壬午时丁未。王家辞弟游帝都，出门满眼思亲泪。鹡鸰送我过原隰，朋友携尊宿萧寺。朝离黄塘惜分别，莫宿青山嗟独自。初心满拟游雁山，行止非人辄乖异。黄岩留连越三宿，故旧过从日沈醉。郑生伴我千里行，近世人无此风义。皇华亭上一回首，陡觉眉头起乡思。西江十里浮桥边，把酒登楼吟拥鼻。山行初逢建子月，入眼梅花已春意。前观三渡觉非旧，下视两滩真可畏。渡头仙人还笑我，髭须如棘犹名利。欲入天台观石桥，行来匆匆未能遂。途中邂逅张老丞，十五年前乐清尉。自嗟吾非沈谢辈，面目从来苦难记。飞泉枕上梦成魔，达旦思家何曾睡。细雨濛濛入关岭，旅邸重寻旧题字。雨脚微收过天姥，洗出峰峦叠苍翠。刘阮祠荒土犹赤，溪山真是神仙地。道旁石现小金仙，传舍荒凉谁废置。柘溪竹染儿女痕，石岭松含栋梁器。路入南明观石佛，楼阁岧峣更深邃。八年行役两来游，岩上题诗记前事。乘兴剡溪寻故人，久别相逢杂悲喜。义风吹水送行舟，越国江山满瞻视。十四岁娥孝且烈，三百里湖明更媚。千岩竞秀壑争流，终日贪看趣遥寄。西兴渡口声如雷，银浪崔嵬魄惊悸。江神为我风色平，天阙煌煌瞻象魏。贤关访旧话酸辛，更食齑盐旧滋味。学官欲以职事留，自愧非才力辞避。观台云物端可书，宫线初长日南至。龙山僦舍观大礼，仪仗森然典文备。人臣贵盛古今无，秦公父子俱为使。景灵告谢乐声回，鹓鹭花枝侈君赐。西游连日睹天颜，和气氤氲散憔悴。岁云莫矣却归来，捉笔书为于役志。
西征
作者：王十朋
朝代：宋

绍兴建元二十二，良月壬午时丁未。
王家辞弟游帝都，出门满眼思亲泪。
鹡鸰送我过原隰，朋友携尊宿萧寺。
朝离黄塘惜分别，莫宿青山嗟独自。
初心满拟游雁山，行止非人辄乖异。
黄岩留连越三宿，故旧过从日沈醉。
郑生伴我千里行，近世人无此风义。
皇华亭上一回首，陡觉眉头起乡思。
西江十里浮桥边，把酒登楼吟拥鼻。
山行初逢建子月，入眼梅花已春意。
前观三渡觉非旧，下视两滩真可畏。
渡头仙人还笑我，髭鬚如棘犹名利。
欲入天台观石桥，行来匆匆未能遂。
途中邂逅张老丞，十五年前乐清尉。
自嗟吾非沈谢辈，面目从来苦难记。
飞泉枕上梦成魔，达旦思家何曾睡。
细雨蒙蒙入关岭，旅邸重寻旧题字。
雨脚微收过天姥，洗出峯峦迭苍翠。
刘阮祠荒土犹赤，溪山真是神仙地。
道旁石现小金仙，传舍荒凉谁废置。
柘溪竹染儿女痕，石岭松含栋梁器。
路入南明观石佛，楼阁岧嶤更深邃。
八年行役两来游，岩上题诗记前事。
乘兴剡溪寻故人，久别相逢杂悲喜。
义风吹水送行舟，越国江山满瞻视。
十四岁娥孝且烈，三百里湖明更媚。
千岩竞秀壑争流，终日贪看趣遥寄。
西兴渡口声如雷，银浪崔嵬魄惊悸。
江神为我风色平，天阙煌煌瞻象魏。
贤关访旧话酸辛，更食虀盐旧滋味。
学官欲以职事留，自媿非才力辞避。
观台云物端可书，宫线初长日南至。
龙山僦舍观大礼，仪仗森然典文备。
人臣贵盛古今无，秦公父子俱为使。
景灵告谢乐声回，鹓鹭花枝侈君赐。
西游连日覩天颜，和气氤氲散憔悴。
岁云莫矣却归来，捉笔书为于役志。
覓季仲權碧桃
作者：王十朋
朝代：宋

紅雨紛紛空自繁，碧雲一朵勝桃源。
君家獨有神仙種，分我閙花深處根。
覓季仲達酴醾
作者：王十朋
朝代：宋

名園羽蓋謾童童，不似青虬出甕中。
好事主人仍好施，定移韻友乞山翁。
覓海松贈僧希月
作者：王十朋
朝代：宋

海石真宜植海松，青青不改四時容。
道人妙得栽培力，乞與書齋待化龍。
覓海棠
作者：王十朋
朝代：宋

好事高人重海棠，兩株分植舫齋旁。
恰當燕子來時放，更向禪房深處芳。
道眼想應憐不俗，癡人何苦恨無香。
梅溪野叟曾經眼，欲覓一根栽草堂。
覓百葉榴花
作者：王十朋
朝代：宋

玉友雙瓶不惡，錦囊六字尤清。
更覓榴花百葉，要令老眼增明。
觀國朝故事·其一
作者：王十朋
朝代：宋

昔在景德初，胡虜犯中原。
朝廷用萊公，决策幸澶淵。
高瓊雖武夫，能發忠義言。
詠詩退虜騎，用醜樞相顔。
鑾輿至北城，斷橋示不還。
一箭斃撻覽，夜半却腥羶。
至仁不忍殺，和好垂百年。
偉哉澶淵功，天子能用賢。
觀國朝故事·其三
作者：王十朋
朝代：宋

昔在元祐初，朝廷用老成。
元惡首竄殛，賢雋皆彙征。
簾幃八年政，內外咸清明。
四夷各自守，天下幾太平。
紹聖黨論起，宵人壞典刑。
二蔡唱繼述，曲學尊金陵。
忠良投海島，黨籍編姓名。
春秋亦獲罪，學者專三經。
心術遂大壞，風俗從此傾。
養成前日禍，中原厭羶腥。
我欲著一書，善惡深勸懲。
姦諛誅朽骨，潛德發幽馨。
六賊未足罪，禍端首熙寧。
觀國朝故事·其二
作者：王十朋
朝代：宋

昔在康定初，元昊叛西陲。
朝廷起韓范，節制閫外師。
二公人中龍，材畧超等夷。
匈中百萬兵，對面千里機。
不比大老子，而令虜能欺。
深期復靈夏，重勒燕然碑。
軍中果興謠，西賊心膽隳。
逆節遂稱臣，戰士解甲歸。
社稷安泰山，四海絕瘡痍。
堂堂寧復有，爲作思賢詩。
觀國朝故事·其四
作者：王十朋
朝代：宋

富公昔使虜，厲色爭獻納。
臣節安敢虧，君恩以死答。
煌煌中國尊，忍爲豺狼屈。
堂堂漢使者，剛氣不可折。
斯人嗟已亡，英風復誰接。
銜命虜庭人，偷生真婢妾。
觀淵明畫像
作者：王十朋
朝代：宋

蕭洒風姿太絕塵，寓形宇內任天真。
絃歌只用八十日，便作田園歸去人。
觀潮閣
作者：王十朋
朝代：宋

高臨無地屹山腰，今古知觀幾度潮。
水鑑掛空波正滿，鯨魚八穴浪還消。
雷初出地神龍怒，銀忽成山海若驕。
聖世風濤合平靜，不應泛溢似唐朝。
觀畫像
作者：王十朋
朝代：宋

似我豈真我，相看還自疑。
陋非臺閣像，高失布韋時。
吟苦眉常皺，憂多鬢早衰。
惓惓畎畝志，無復畫師知。
觀石佛
作者：王十朋
朝代：宋

土木塗金巧逼真，總隨浮幻化埃塵。
何人著意鎸山骨，長現金剛不壞身。
觀習水勝
作者：王十朋
朝代：宋

漢武英雄思拓邊，昆明習戰遺風傳。
吾皇仁心異武帝，思患姑爲預防計。
爾曹生長行伍間，操舟習水便宜閑。
異日捐軀宜報國，勿效水烏爲盜賊。
觀貢院畫春景圖
作者：王十朋
朝代：宋

梁棟翬飛氣象新，畫工妙思亦通神。
要令寒士皆春色，四景之中獨畫春。
觀郡守題名
作者：王十朋
朝代：宋

春秋美惡不嫌同，老子韓非一傳中。
壁上題名二百輩，卓然名世兩三公。
觀郡守題名再書一絕
作者：王十朋
朝代：宋

濫與江湖岳牧群，於中最慕范希文。
人才相遠心相似，均是憂時與愛君。
觀風堂
作者：王十朋
朝代：宋

薄俗澆風有萬端，欲將眼力見應難。
但令心境無塵垢，端坐斯堂便可觀。
观习水胜
作者：王十朋
朝代：宋
体裁：古风

汉武英雄思拓边，昆明习战遗风传。吾皇仁心异武帝，思患姑为预防计。尔曹生长行伍间，操舟习水便宜闲。异日捐躯宜报国，勿效水乌为盗贼。
观国朝故事
作者：王十朋
朝代：宋

昔在景德初，胡虏犯中原。朝廷用莱公，决策幸澶渊。高琼虽武夫，能发忠义言。咏诗退虏骑，用丑枢相颜。銮舆至北城，断桥示不还。一箭毙挞览，夜半却腥膻。至仁不忍杀，和好垂百年。伟哉澶渊功，天子能用贤。昔在康定初，元昊叛西陲。朝廷起韩范，节制阃外师。二公人中龙，材略超等夷。匈中百万兵，对面千里机。不比大老子，而令虏能欺。深期复灵夏，重勒燕然碑。军中果兴谣，西贼心胆隳。逆节遂称臣，战士解甲归。社稷安泰山，四海绝疮痍。堂堂宁复有，为作思贤诗。昔在元祐初，朝廷用老成。元恶首窜殛，贤隽皆汇征。帘帏八年政，内外咸清明。四夷各自守，天下几太平。绍圣党论起，宵人坏典刑。二蔡唱继述，曲学尊金陵。忠良投海岛，党籍编姓名。春秋亦获罪，学者专三经。心术遂大坏，风俗从此倾。养成前日祸，中原厌膻腥。我欲著一书，善恶深劝惩。奸谀诛朽骨，潜德发幽馨。六贼未足罪，祸端首熙宁。富公昔使虏，厉色争献纳。臣节安敢亏，君恩以死答。煌煌中国尊，忍为豺狼屈。堂堂汉使者，刚气不可折。斯人嗟已亡，英风复谁接。衔命虏庭人，偷生真婢妾。
观国朝故事·其一
作者：王十朋
朝代：宋

昔在景德初，胡虏犯中原。
朝廷用莱公，决策幸澶渊。
高琼虽武夫，能发忠义言。
咏诗退虏骑，用丑枢相颜。
銮舆至北城，断桥示不还。
一箭毙挞览，夜半却腥羶。
至仁不忍杀，和好垂百年。
伟哉澶渊功，天子能用贤。
观国朝故事·其一
作者：王十朋
朝代：宋

昔在景德初，胡虏犯中原。朝廷用莱公，决策幸澶渊。高琼虽武夫，能发忠义言。咏诗退虏骑，用丑枢相颜。銮舆至北城，断桥示不还。一箭毙挞览，夜半却腥膻。至仁不忍杀，和好垂百年。伟哉澶渊功，天子能用贤。
观国朝故事·其三
作者：王十朋
朝代：宋

昔在元佑初，朝廷用老成。
元恶首窜殛，贤隽皆彙征。
帘帏八年政，内外咸清明。
四夷各自守，天下几太平。
绍圣党论起，宵人坏典刑。
二蔡唱继述，曲学尊金陵。
忠良投海岛，党籍编姓名。
春秋亦获罪，学者专三经。
心术遂大坏，风俗从此倾。
养成前日祸，中原厌羶腥。
我欲着一书，善恶深劝惩。
姦谀诛朽骨，潜德发幽馨。
六贼未足罪，祸端首熙宁。
观国朝故事·其三
作者：王十朋
朝代：宋

昔在元祐初，朝廷用老成。元恶首窜殛，贤隽皆汇征。帘帏八年政，内外咸清明。四夷各自守，天下几太平。绍圣党论起，宵人坏典刑。二蔡唱继述，曲学尊金陵。忠良投海岛，党籍编姓名。春秋亦获罪，学者专三经。心术遂大坏，风俗从此倾。养成前日祸，中原厌膻腥。我欲著一书，善恶深劝惩。奸谀诛朽骨，潜德发幽馨。六贼未足罪，祸端首熙宁。
观国朝故事·其二
作者：王十朋
朝代：宋

昔在康定初，元昊叛西陲。朝廷起韩范，节制阃外师。二公人中龙，材略超等夷。匈中百万兵，对面千里机。不比大老子，而令虏能欺。深期复灵夏，重勒燕然碑。军中果兴谣，西贼心胆隳。逆节遂称臣，战士解甲归。社稷安泰山，四海绝疮痍。堂堂宁复有，为作思贤诗。
观国朝故事·其二
作者：王十朋
朝代：宋

昔在康定初，元昊叛西陲。
朝廷起韩范，节制阃外师。
二公人中龙，材畧超等夷。
匈中百万兵，对面千里机。
不比大老子，而令虏能欺。
深期復灵夏，重勒燕然碑。
军中果兴谣，西贼心胆隳。
逆节遂称臣，战士解甲归。
社稷安泰山，四海绝疮痍。
堂堂宁復有，为作思贤诗。
观国朝故事·其四
作者：王十朋
朝代：宋

富公昔使虏，厉色争献纳。臣节安敢亏，君恩以死答。煌煌中国尊，忍为豺狼屈。堂堂汉使者，刚气不可折。斯人嗟已亡，英风复谁接。衔命虏庭人，偷生真婢妾。
观国朝故事·其四
作者：王十朋
朝代：宋

富公昔使虏，厉色争献纳。
臣节安敢亏，君恩以死答。
煌煌中国尊，忍为豺狼屈。
堂堂汉使者，刚气不可折。
斯人嗟已亡，英风復谁接。
衔命虏庭人，偷生真婢妾。
观渊明画像
作者：王十朋
朝代：宋

萧洒风姿太绝尘，寓形宇内任天真。弦歌只用八十日，便作田园归去人。
观渊明画像
作者：王十朋
朝代：宋

萧洒风姿太绝尘，寓形宇内任天真。
絃歌只用八十日，便作田园归去人。
观潮阁
作者：王十朋
朝代：宋

高临无地屹山腰，今古知观几度潮。水鉴挂空波正满，鲸鱼八穴浪还消。雷初出地神龙怒，银忽成山海若骄。圣世风涛合平静，不应泛溢似唐朝。
观潮阁
作者：王十朋
朝代：宋

高临无地屹山腰，今古知观几度潮。
水鑑挂空波正满，鲸鱼八穴浪还消。
雷初出地神龙怒，银忽成山海若骄。
圣世风涛合平静，不应泛溢似唐朝。
观画像
作者：王十朋
朝代：宋

似我岂真我，相看还自疑。陋非台阁像，高失布韦时。吟苦眉常皱，忧多鬓早衰。惓惓畎亩志，无复画师知。
观画像
作者：王十朋
朝代：宋

似我岂真我，相看还自疑。
陋非台阁像，高失布韦时。
吟苦眉常皱，忧多鬓早衰。
惓惓畎亩志，无復画师知。
观石佛
作者：王十朋
朝代：宋

土木涂金巧逼真，总随浮幻化埃尘。
何人着意镌山骨，长现金刚不坏身。
观石佛
作者：王十朋
朝代：宋

土木涂金巧逼真，总随浮幻化埃尘。何人著意镌山骨，长现金刚不坏身。
观贡院画春景图
作者：王十朋
朝代：宋
体裁：七言绝句

梁栋翚飞气象新，画工妙思亦通神。要令寒士皆春色，四景之中独画春。
观郡守题名
作者：王十朋
朝代：宋
体裁：七言绝句

春秋美恶不嫌同，老子韩非一传中。壁上题名二百辈，卓然名世两三公。
观郡守题名再书一绝
作者：王十朋
朝代：宋
体裁：七言绝句

滥与江湖岳牧群，于中最慕范希文。人才相远心相似，均是忧时与爱君。
观风堂
作者：王十朋
朝代：宋
体裁：七言绝句

薄俗浇风有万端，欲将眼力见应难。但令心境无尘垢，端坐斯堂便可观。
觅季仲权碧桃
作者：王十朋
朝代：宋
体裁：七言绝句

红雨纷纷空自繁，碧云一朵胜桃源。君家独有神仙种，分我闹花深处根。
觅季仲达酴醾
作者：王十朋
朝代：宋
体裁：七言绝句

名园羽盖谩童童，不似青虬出瓮中。好事主人仍好施，定移韵友乞山翁。
觅海松赠僧希月
作者：王十朋
朝代：宋
体裁：七言绝句

海石真宜植海松，青青不改四时容。道人妙得栽培力，乞与书斋待化龙。
觅海棠
作者：王十朋
朝代：宋
体裁：七言律诗

好事高人重海棠，两株分植舫斋旁。恰当燕子来时放，更向禅房深处芳。道眼想应怜不俗，痴人何苦恨无香。梅溪野叟曾经眼，欲觅一根栽草堂。
觅百叶榴花
作者：王十朋
朝代：宋
体裁：六言诗

玉友双瓶不恶，锦囊六字尤清。更觅榴花百叶，要令老眼增明。
解纜南浦初泝長江江流出鄂渚漢陽兩山之間雲靄橫之如一山然
作者：王十朋
朝代：宋

解纜長江口，回頭思黯然。
封疆一川隔，烟靄兩州連。
水鳥飛沿渚，江豚躍傍船。
好風知幾葦，送我上青天。
解缆南浦初溯长江江流出鄂渚汉阳两山之间云霭横之如一山然
作者：王十朋
朝代：宋
体裁：诗

解缆长江口，回头思黯然。封疆一川隔，烟霭两州连。水鸟飞沿渚，江豚跃傍船。好风知几苇，送我上青天。
解舟
作者：王十朋
朝代：宋

解舟城之南，橙橘半青黄。
时节岂不好，胡为辞故乡。
亲朋送我行，殷勤馈壶觞。
我欲与之饮，舟去留靡遑。
僮仆别我归，黯然颜色伤。
问我何时还，田园又成荒。
我心媿其言，老矣身皇皇。
五载走三州，道路险且长。
屡请方得祠，暂归又怀章。
挈家入南闽，儿女不尽将。
余生疾病多，满镜鬚髯苍。
到官即有乞，行将返耕桑。
解舟
作者：王十朋
朝代：宋

解舟城之南，橙橘半青黄。时节岂不好，胡为辞故乡。亲朋送我行，殷勤馈壶觞。我欲与之饮，舟去留靡遑。僮仆别我归，黯然颜色伤。问我何时还，田园又成荒。我心愧其言，老矣身皇皇。五载走三州，道路险且长。屡请方得祠，暂归又怀章。挈家入南闽，儿女不尽将。馀生疾病多，满镜须髯苍。到官即有乞，行将返耕桑。
解舟
作者：王十朋
朝代：宋

解舟城之南，橙橘半青黄。
時節豈不好，胡爲辭故鄉。
親朋送我行，殷勤餽壺觴。
我欲與之飲，舟去留靡遑。
僮僕別我歸，黯然顔色傷。
問我何時還，田園又成荒。
我心媿其言，老矣身皇皇。
五載走三州，道路險且長。
屢請方得祠，暫歸又懷章。
挈家入南閩，兒女不盡將。
餘生疾病多，滿鏡鬚髯蒼。
到官即有乞，行將返耕桑。
解舟遇風暫泊岳陽城下正對君山
作者：王十朋
朝代：宋

入湖初訝君山遠，無翼可隨鷗鷺群。
繫纜中流忽相對，江湖心亦不忘君。
解舟遇风暂泊岳阳城下正对君山
作者：王十朋
朝代：宋

入湖初讶君山远，无翼可随鸥鹭群。系缆中流忽相对，江湖心亦不忘君。
解舟遇风暂泊岳阳城下正对君山
作者：王十朋
朝代：宋

入湖初讶君山远，无翼可随鸥鹭群。
繫缆中流忽相对，江湖心亦不忘君。
解舟風猶未息暫止江口
作者：王十朋
朝代：宋

狂飆未息浪崢嶸，江口停舟不敢行。
自是吾儕畏行險，前頭波浪有舟橫。
解舟风犹未息暂止江口
作者：王十朋
朝代：宋
体裁：七言绝句

狂飙未息浪峥嵘，江口停舟不敢行。自是吾侪畏行险，前头波浪有舟横。
記夢
作者：王十朋
朝代：宋

夜夢隨先君，梅溪策黎杖。
杉徑早開闢，歸休預標榜。
魂思驚曉醒，精神發秋爽。
披衣照孤燈，洒涕書惚怳。
記風
作者：王十朋
朝代：宋

泉南固多風，茲風大爲最。
初驚月有暈，忽聽天鳴籟。
蓬蓬從何來，烈烈不可奈。
萬竅爭怒號，三光變冥昧。
掀翻敗牆壁，摧折到松檜。
瓦飄上天半，茅捲灑郊外。
稻吹垂實花，果墮未熟蔕。
山川失故容，草木遭厄會。
飛同鷁過宋，悲異見歌沛。
孰云楚臺雄，未覺周郊大。
雖然不終朝，無乃已被害。
嗟予垂素髮，濫此張皁蓋。
方憂西疇禾，未問南海貝。
心如韓值颶，卜效蘇命蔡。
焚香叩穹昊，防患問耆艾。
稍稍雲色定，徐徐雨聲霈。
漸停箕簸揚，會見氣交泰。
居民理破屋，老守戒征旆。
五絃歌舜琴，一絲詠嚴瀨。
去矣不待瓜，歸歟及鱸鱠。
訪曹夢良
作者：王十朋
朝代：宋

我自簫峯下，遥來訪許峯。
川塗何敢憚，筆硯久相從。
故里行將遠，吾人豈易逢。
何當繼韓孟，相逐似雲龍。
許由
作者：王十朋
朝代：宋

肥遁箕山不可尋，高名不朽到于今。
尚留昔日洗耳水，爲洗世人爭競心。
詠柳
作者：王十朋
朝代：宋

東君於此最鍾情，粧點村村入畫屏。
向我無言眉自展，與人非故眼猶青。
縈牽別恨絲千尺，斷送春光絮一亭。
葉底黄鸝音更好，隔溪烟雨醉時聽。
詠述師葡萄
作者：王十朋
朝代：宋

柱杖拈餘戯插泥，草龍珠帳掛簷西。
荔枝體物差勝棗，畢竟俱非善品題。
詩史堂荔枝晚熟而佳預約同官共賞偶成參差摘實分餉因誦廬陵先生詩云人生此事尚難必况欲功名書鼎彝復用前韻以歌之
作者：王十朋
朝代：宋

詩史堂前荔支晚尤美，高壓瀘戎與妃子。
姓名猶未聞峽中，風味惟應自皮裏。
試將遠况江瑶柱，正似騷人擬良史。
我來嘆息頤屢支，殊方爭獻惟恐遲。
汝今已晚何用好，不是少陵誰眼之。
貴妃游魂遭血污，玉坐悲懷何以訴。
惟有雲安再拜人，悶解夔州兩絕句。
遺像空存食不血，滿目烟霞明自滅。
何人種此星幾終，一樹團團味奇絕。
君不見南賓木蓮有華何足圖，樂夫過慮重看無。
又不見洛陽牡丹妖艷何必譜，六一區區記風土。
天生此果更此株，夏日之時見子餘。
晝疑炎方張火傘，夕訝庭樹栖赤烏。
雙頭瑩若玉一瑴，細骨輕於錢五銖。
陳江閥閲如崔盧，茲産於閩必爭驅。
甜無中邊大勝蜜，醖釀不假蜂爲奴。
永安宮西郡堂後，折簡呼賓老太守。
時方炎熱會苦稀，事好乖違意徒厚。
手摘高枝贈丹實，歌和前篇搔白首。
嗟一餉之樂兮，天亦慳於老朽。
詩史堂荔枝歌
作者：王十朋
朝代：宋

君不見詩人以來一子美，莫年流落來夔子。
賦詩三百六十篇，西瀼東屯客愁裏。
何人作堂畫遺像，收拾光芒榜詩史。
堂前何有有荔枝，樹猶未老熟獨遲。
世人貴早不貴晚，倘非我輩誰賞之。
涪陵昔遭妃子污，萬顆包羞莫能訴。
瀘戎一經少陵擘，至今傳誦輕紅句。
少陵傷時淚成血，一點丹心不磨滅。
散成朱實滿炎方，風味如詩兩奇絕。
樂天曾畫忠州圖，自言香味人間無。
君謨亦作閩中譜，陳紫聲名重南土。
何如詩史堂前株，正是一飯孤忠餘。
人爲世重物亦重，端如丈人屋上烏。
巴圖閩譜合避路，奚用品第分錙銖。
攙先熟者如楊盧，但可與之作前驅。
閩娘十八婢妾爾，將軍大樹真傭奴。
我生四百餘年後，來作先生游處守。
登堂三嘆荔正丹，聊效柳人祠子厚。
安得先生今復生，添賦夔州歌一首，要使荔枝之名長不朽。
諸公和詩再用前韻
作者：王十朋
朝代：宋

屏間觀畫頤頻支，想像風味哦新詩。
火山太早反遭駡，陳紫未顯誰稱奇。
氣稟南方君子土，不近長安帝王圃。
安排名字知何人，誤與牡丹同入譜。
泉南老守思故山，荔熟我去誰後先。
但願丁香一株熟，添入藥裹痊痰{疒延}。
平生夢寐南州果，瘦腹如蟬消幾顆。
明年何處飣杯盤，雁蕩山前月流火。
諸公和詩再用韻并簡沈虞卿教授
作者：王十朋
朝代：宋

來采汀洲柳惲蘋，要觀草色賜袍新。
士由德行首科第，木就方圓在梓輪。
山峙浮圖聳千佛，水迎仙子上三神。
耽耽廣厦榮歸日，應話林泉老病身。
諸公和詩復用前韻
作者：王十朋
朝代：宋

欹眠聽詩韓喜侯，鋒難與爭劍鑄歐。
鈴齋淺陋無處著，挂在縹緲之飛樓。
茲樓久欠詩酒味，天遣我輩來遐陬。
塵埃聊用文字洗，瓦礫遂獲瓊瑶酬。
賓朋未賞合開燕，老病欲登宜杖鳩。
清風酌別記霅水，制勝領客思夔州。
一江明月楚東醉，全家終日蓬萊遊。
南來不謂有此境，四顧亦足窮吾眸。
朝看日出閩海嶠，夜望斗插泉山頭。
端如虢郡風月送，不比巴岳乾坤浮。
登臨懷古甫白適，賦詠聯珠産鞏年。
私心竊慕范文正，後天下樂先其憂。
諸公和詩復用前韻·其一
作者：王十朋
朝代：宋

脩梁欲舉綵先標，聲撼春雷鼓百腰。
谿蟄蛟龍欣得雨，桐棲鸞鳳合沖霄。
清源水接南溟闊，紫帽山齊泰嶽喬。
學不負人宜自勉，前賢勳業著三朝。
諸公和詩復用前韻·其二
作者：王十朋
朝代：宋

梁脊連年姓誤標，兩州騷客瘦吟腰。
月河月滿燕賀厦，佛國佛生虹掛霄。
多士顔歡歌杜老，一輪香滿賦張喬。
此途不止爲科第，名節崔嵬看立朝。
諸公廷對甫邇復用前韻
作者：王十朋
朝代：宋

清源紫帽發英靈，萬斛詞源水注溟。
遥想恩袍動草色，定知喜氣徹天庭。
名高虎榜唐文傑，人半雲臺漢列星。
累月笞兒幾翁嫗，夜深燈火督窮經。
諸公餞別分韵得人字
作者：王十朋
朝代：宋

清源古名郡，守土宜擇人。
胡爲不才者，兩載乘朱輪。
政拙歲多旱，民愁眉日顰。
頼茲淳厚俗，容我老病身。
乞祠竟不允，易郡俄得鄰。
雅懷上冢願，偶有還鄉因。
賓僚共呼酒，肴蔌嘉且新。
展餞選士場，語離庚伏辰。
清風屢吹衣，暑雨微灑塵。
驪駒沸盈門，鸚鵡飛入唇。
我亦重惜別，不辭勸酬頻。
諸君如神魚，行奮六六鱗。
學士倍登瀛，郡符同治秦。
我如倦蜚鳥，野性難籠馴。
舊巢尋故山，一枝老荆榛。
官居類郵傳，誰能久相親。
但願各勉力，相期作純臣。
謁清烈廟登獨醒亭
作者：王十朋
朝代：宋

我醉亦如衆，亭慙登獨醒。
惟知慕清節，首爲繪儀形。
謁顔魯公祠
作者：王十朋
朝代：宋

卞山苕溪高且清，魯公祠堂貌如生。
言言千古英雄在，吉吉一點仙丹成。
姦臣必欲置之死，天下不敢呼其名。
當時節義誰可並，常山太守公難兄。
謝李侍郎贈御書
作者：王十朋
朝代：宋

君不見西京孝武稱材雄，致治欲與唐虞同。
詔求賢良論闕政，翻取曲學公孫弘。
又不見文宗在唐號儒雅，制詔勤勤策群下。
劉蕡切直棄不收，卒使太阿歸宦者。
吾皇策士親臨軒，不爲故事求空言。
猶疑有司效馮宿，或恐前列登公孫。
九天賜下飛奎翰，照眼昭回悼雲漢。
抑尚忠諛有訓詞，品題高下由宸斷。
儒宗被命持文衡，銀鈎拜賜恩非輕。
歸將樂石刊聖語，分貺下及狂愚生。
畎畆惓倦蓄忠憤，射策自慙言不盡。
它日倘陪鴛鷺行，願效魏公攄底藴。
謝榮帥贈御書孝經用陳大監韵
作者：王十朋
朝代：宋

輦轂之下先彈壓，茲言雖佳未足法。
丈人身居彈壓地，撫字心勞民自洽。
神聖當天萬物春，王畿共理嘉得人。
雲漢昭回賜優渥，不特爲公端爲民。
聖經一章公獨得，黄堂葱鬰生春色。
賢哉名卿才大夫，匪懈事君端可則。
石刻分餘猶及我，榮耀驚聞浙江左。
從今蔀屋光屬天，更有寵褒雲八朵。
願公勉爲不朽傳，長如治吳與治川。
要令列郡法青白，了無一吏橫索錢。
讀于公堂記寄孫錄聰伯
作者：王十朋
朝代：宋

于公治獄多陰德，溫靖居朝止肉刑。
鄱水同僚溫靖後，于公堂記有芬馨。
讀喻叔奇送行六詩
作者：王十朋
朝代：宋

鄱陽同事九十日，尊酒相呼恨不多。
送別六詩詩似杜，絕勝劉子竹枝歌。
讀喻叔奇遊廬山詩·其一
作者：王十朋
朝代：宋

前年我亦到廬山，杖屨烟霞縹緲間。
萬里東歸如倦鳥，不知飛過只知還。
讀喻叔奇遊廬山詩·其二
作者：王十朋
朝代：宋

路經湓浦嘆怱怱，不及從君訪遠公。
忽見廬山真面目，在君二十一時中。
讀孫子尚舊所寄書
作者：王十朋
朝代：宋

故人之書不易得，片紙隻字皆可惜。
收拾永爲巾笥藏，縱得千金不願易。
開緘展轉時一讀，讀未能終淚橫臆。
之人門地盛衣冠，萬里家居帝王宅。
干戈繚繞飄吾鄉，傾蓋論交似疇昔。
我年初冠君猶少，握手游從忝聯璧。
金溪風月供醉吟，君唱我酬常即席。
君詩句句清且新，高壓曹劉倒元白。
我才短淺何足論，彊伴寧容小生敵。
追風駿足橫海鱗，暫困鹽車與汙澤。
掉頭一去不可尋，南北茫茫烟水隔。
往年雁字時復傳，近日詩筒杳難覓。
眼中不見故人面，紙上空懷故人迹。
人生會合能幾回，一別八年同瞬息。
我去無由君不來，尊酒相逢更何夕。
讀岳陽樓記
作者：王十朋
朝代：宋

先憂後樂范文正，此志此言高孟軻。
暇日登臨固宜樂，其如天下有憂何。
讀東坡詩
作者：王十朋
朝代：宋

東坡文章冠天下，日月爭光薄風雅。
誰分宗派故謗傷，蚍蜉撼樹不自量。
堂堂天人歐陽子，引鞭遜避門下士。
天昌斯文大才出，先生弟子俱第一。
天人詩如李謫仙，此論最公誰不然。
詞無艱深非淺近，章成韵盡意不盡。
味長何止飛鳥驚，臆說紛紛幾元稹。
渾然天成無斧鑿，二百年來無此作。
誰與爭先惟大蘇，謫仙退之非過呼。
胸中萬卷古今有，筆下一點塵埃無。
武庫森然富摛掞，利鈍一從人點檢。
莫年海上詩更高，和陶之詩又過陶。
地闢天開含萬彙，少陵相逢亦應避。
北斗以南能幾人，大江之西有異議。
日光玉潔一退之，亦言能文不能詩。
碑淮頌聖十琴操，生民清廟離騷詞。
舂容大篇騁豪怪，韵到窘束尤瑰奇。
韓子於詩蓋餘事，詩至韓子將何譏。
文章定價如金玉，口爲輕重專門學。
向來學者尊西昆，詩無老杜文無韓。
凈掃書齋拂塵几，瓣香敬爲三夫子。
讀楚東倡酬集寄洪景盧王嘉叟
作者：王十朋
朝代：宋

預恐吾儕有別離，急忙刊得倡酬詩。
江東渭北何曾隔，開卷無非見面時。
讀王文正遺事
作者：王十朋
朝代：宋

太平宰相王文正，盛德真宜有子孫。
舊國今餘幾喬木，三槐陰滿宋乾坤。
讀親征詔書二首·其一
作者：王十朋
朝代：宋

逆虜何時正典刑，久聞諸將擁彊兵。
中原未雪十年恥，聖主自勞千里征。
楚國羣臣誰慟哭，杜陵野客自吞聲。
君恩壓頂丘山重，命擲鴻毛未是輕。
讀親征詔書二首·其二
作者：王十朋
朝代：宋

諸將年來已極榮，回看煙閣欠功名。
八年猶未平淮甸，一戰那能復帝京。
畎畝忠臣自憂國，閭閻小子妄談兵。
憑誰决得天河水，一洗乾坤萬里清。
讀趙果州詩
作者：王十朋
朝代：宋

眉宇胸襟兩不塵，唾成珠玉更清新。
惜哉不使蘇仙見，題品寧先趙德麟。
讌七邑宰
作者：王十朋
朝代：宋

九重宵旰愛民深，令尹宜懷撫字心。
今日黄堂一盃酒，殷勤端爲慶民斟。
讌七邑宰
作者：王十朋
朝代：宋
体裁：七言绝句

九重宵旰爱民深，令尹宜怀抚字心。今日黄堂一杯酒，殷勤端为庆民斟。
记梦
作者：王十朋
朝代：宋

夜梦随先君，梅溪策黎杖。杉径早开辟，归休预标榜。魂思惊晓醒，精神发秋爽。披衣照孤灯，洒涕书惚恍。
记梦
作者：王十朋
朝代：宋

夜梦随先君，梅溪策黎杖。
杉径早开闢，归休预标榜。
魂思惊晓醒，精神发秋爽。
披衣照孤灯，洒涕书惚怳。
记风
作者：王十朋
朝代：宋

泉南固多风，兹风大为最。初惊月有晕，忽听天鸣籁。蓬蓬从何来，烈烈不可奈。万窍争怒号，三光变冥昧。掀翻败墙壁，摧折到松桧。瓦飘上天半，茅捲洒郊外。稻吹垂实花，果堕未熟蒂。山川失故容，草木遭厄会。飞同鹢过宋，悲异见歌沛。孰云楚台雄，未觉周郊大。虽然不终朝，无乃已被害。嗟予垂素发，滥此张皂盖。方忧西畴禾，未问南海贝。心如韩值飓，卜效苏命蔡。焚香叩穹昊，防患问耆艾。稍稍云色定，徐徐雨声霈。渐停箕簸扬，会见气交泰。居民理破屋，老守戒征旆。五弦歌舜琴，一丝咏严濑。去矣不待瓜，归欤及鲈鲙。
记风
作者：王十朋
朝代：宋

泉南固多风，兹风大为最。
初惊月有晕，忽听天鸣籁。
蓬蓬从何来，烈烈不可奈。
万窍争怒号，三光变冥昧。
掀翻败墙壁，摧折到松桧。
瓦飘上天半，茅捲洒郊外。
稻吹垂实花，果堕未熟蔕。
山川失故容，草木遭厄会。
飞同鹢过宋，悲异见歌沛。
孰云楚台雄，未觉周郊大。
虽然不终朝，无乃已被害。
嗟予垂素髮，滥此张皁盖。
方忧西畴禾，未问南海贝。
心如韩值飓，卜效苏命蔡。
焚香叩穹昊，防患问耆艾。
稍稍云色定，徐徐雨声霈。
渐停箕簸扬，会见气交泰。
居民理破屋，老守戒征旆。
五絃歌舜琴，一丝咏严濑。
去矣不待瓜，归欤及鲈鲙。
许由
作者：王十朋
朝代：宋
体裁：七言绝句

肥遁箕山不可寻，高名不朽到于今。尚留昔日洗耳水，为洗世人争竞心。
访曹梦良
作者：王十朋
朝代：宋

我自箫峯下，遥来访许峯。
川涂何敢惮，笔砚久相从。
故里行将远，吾人岂易逢。
何当继韩孟，相逐似云龙。
访曹梦良
作者：王十朋
朝代：宋

我自箫峰下，遥来访许峰。川涂何敢惮，笔砚久相从。故里行将远，吾人岂易逢。何当继韩孟，相逐似云龙。
诗史堂荔枝晚熟而佳预约同官共赏偶成参差摘实分饷因诵庐陵先生诗云人生此事尚难必况欲功名书鼎彝复用前韵以歌之
作者：王十朋
朝代：宋

诗史堂前荔支晚尤美，高压泸戎与妃子。姓名犹未闻峡中，风味惟应自皮里。试将远况江瑶柱，正似骚人拟良史。我来叹息颐屡支，殊方争献惟恐迟。汝今已晚何用好，不是少陵谁眼之。贵妃游魂遭血污，玉坐悲怀何以诉。惟有云安再拜人，闷解夔州两绝句。遗像空存食不血，满目烟霞明自灭。何人种此星几终，一树团团味奇绝。君不见南宾木莲有华何足图，乐夫过虑重看无。又不见洛阳牡丹妖艳何必谱，六一区区记风土。天生此果更此株，夏日之时见子馀。昼疑炎方张火伞，夕讶庭树栖赤乌。双头瑩若玉一瑴，细骨轻于钱五铢。陈江阀阅如崔卢，兹产于闽必争驱。甜无中边大胜蜜，酝酿不假蜂为奴。永安宫西郡堂后，折简呼宾老太守。时方炎热会苦稀，事好乖违意徒厚。手摘高枝赠丹实，歌和前篇搔白首。嗟一饷之乐兮，天亦悭于老朽。
诗史堂荔枝晚熟而佳预约同官共赏偶成参差摘实分饷因诵庐陵先生诗云人生此事尚难必况欲功名书鼎彝复用前韵以歌之
作者：王十朋
朝代：宋
体裁：古风

诗史堂前荔支晚尤美，高压泸戎与妃子。姓名犹未闻峡中，风味惟应自皮里。试将远况江瑶柱，正似骚人拟良史。我来叹息颐屡支，殊方争献惟恐迟。汝今已晚何用好，不是少陵谁眼之。贵妃游魂遭血污，玉坐悲怀何以诉。惟有云安再拜人，闷解夔州两绝句。遗像空存食不血，满目烟霞明自灭。何人种此星几终，一树团团味奇绝。君不见南宾木莲有华何足图，乐夫过虑重看无。又不见洛阳牡丹妖艳何必谱，六一区区记风土。天生此果更此株，夏日之时见子馀。昼疑炎方张火伞，夕讶庭树栖赤乌。双头莹若玉一瑴，细骨轻于钱五铢。陈江阀阅如崔卢，兹产于闽必争驱。甜无中边大胜蜜，酝酿不假蜂为奴。永安宫西郡堂后，折简呼宾老太守。时方炎热会苦稀，事好乖违意徒厚。手摘高枝赠丹实，歌和前篇搔白首。嗟一饷之乐兮，天亦悭于老朽。
诗史堂荔枝晚熟而佳预约同官共赏偶成参差摘实分饷因诵庐陵先生诗云人生此事尚难必况欲功名书鼎彝復用前韵以歌之
作者：王十朋
朝代：宋

诗史堂前荔支晚尤美，高压泸戎与妃子。
姓名犹未闻峡中，风味惟应自皮裏。
试将远况江瑶柱，正似骚人拟良史。
我来嘆息颐屡支，殊方争献惟恐迟。
汝今已晚何用好，不是少陵谁眼之。
贵妃游魂遭血污，玉坐悲怀何以诉。
惟有云安再拜人，闷解夔州两绝句。
遗像空存食不血，满目烟霞明自灭。
何人种此星几终，一树团团味奇绝。
君不见南宾木莲有华何足图，乐夫过虑重看无。
又不见洛阳牡丹妖艷何必谱，六一区区记风土。
天生此果更此株，夏日之时见子余。
昼疑炎方张火伞，夕讶庭树栖赤乌。
双头莹若玉一瑴，细骨轻于钱五铢。
陈江阀阅如崔卢，兹产于闽必争驱。
甜无中边大胜蜜，醖酿不假蜂为奴。
永安宫西郡堂后，折简呼宾老太守。
时方炎热会苦稀，事好乖违意徒厚。
手摘高枝赠丹实，歌和前篇搔白首。
嗟一饷之乐兮，天亦悭于老朽。
诗史堂荔枝歌
作者：王十朋
朝代：宋

君不见诗人以来一子美，莫年流落来夔子。
赋诗三百六十篇，西瀼东屯客愁裏。
何人作堂画遗像，收拾光芒榜诗史。
堂前何有有荔枝，树犹未老熟独迟。
世人贵早不贵晚，倘非我辈谁赏之。
涪陵昔遭妃子污，万颗包羞莫能诉。
泸戎一经少陵擘，至今传诵轻红句。
少陵伤时泪成血，一点丹心不磨灭。
散成朱实满炎方，风味如诗两奇绝。
乐天曾画忠州图，自言香味人间无。
君谟亦作闽中谱，陈紫声名重南土。
何如诗史堂前株，正是一饭孤忠余。
人为世重物亦重，端如丈人屋上乌。
巴图闽谱合避路，奚用品第分锱铢。
搀先熟者如杨卢，但可与之作前驱。
闽娘十八婢妾尔，将军大树真佣奴。
我生四百余年后，来作先生游处守。
登堂三嘆荔正丹，聊效柳人祠子厚。
安得先生今復生，添赋夔州歌一首，要使荔枝之名长不朽。
诗史堂荔枝歌
作者：王十朋
朝代：宋

君不见诗人以来一子美，莫年流落来夔子。赋诗三百六十篇，西瀼东屯客愁里。何人作堂画遗像，收拾光芒榜诗史。堂前何有有荔枝，树犹未老熟独迟。世人贵早不贵晚，倘非我辈谁赏之。涪陵昔遭妃子污，万颗包羞莫能诉。泸戎一经少陵擘，至今传诵轻红句。少陵伤时泪成血，一点丹心不磨灭。散成朱实满炎方，风味如诗两奇绝。乐天曾画忠州图，自言香味人间无。君谟亦作闽中谱，陈紫声名重南土。何如诗史堂前株，正是一饭孤忠馀。人为世重物亦重，端如丈人屋上乌。巴图闽谱合避路，奚用品第分锱铢。搀先熟者如杨卢，但可与之作前驱。闽娘十八婢妾尔，将军大树真佣奴。我生四百馀年后，来作先生游处守。登堂三叹荔正丹，聊效柳人祠子厚。安得先生今复生，添赋夔州歌一首，要使荔枝之名长不朽。
诸公和诗再用前韵
作者：王十朋
朝代：宋

屏间观画颐频支，想像风味哦新诗。
火山太早反遭駡，陈紫未显谁称奇。
气禀南方君子土，不近长安帝王圃。
安排名字知何人，误与牡丹同入谱。
泉南老守思故山，荔熟我去谁后先。
但愿丁香一株熟，添入药裹痊痰{疒延}。
平生梦寐南州果，瘦腹如蝉消几颗。
明年何处饤杯盘，雁荡山前月流火。
诸公和诗再用前韵
作者：王十朋
朝代：宋

屏间观画颐频支，想像风味哦新诗。火山太早反遭骂，陈紫未显谁称奇。气禀南方君子土，不近长安帝王圃。安排名字知何人，误与牡丹同入谱。泉南老守思故山，荔熟我去谁后先。但愿丁香一株熟，添入药裹痊痰■。平生梦寐南州果，瘦腹如蝉消几颗。明年何处饤杯盘，雁荡山前月流火。
诸公和诗再用韵并简沈虞卿教授
作者：王十朋
朝代：宋

来采汀洲柳恽苹，要观草色赐袍新。
士由德行首科第，木就方圆在梓轮。
山峙浮图耸千佛，水迎仙子上三神。
耽耽广厦荣归日，应话林泉老病身。
诸公和诗再用韵并简沈虞卿教授
作者：王十朋
朝代：宋

来采汀洲柳恽蘋，要观草色赐袍新。士由德行首科第，木就方圆在梓轮。山峙浮图耸千佛，水迎仙子上三神。耽耽广厦荣归日，应话林泉老病身。
诸公和诗复用前韵
作者：王十朋
朝代：宋

攲眠听诗韩喜侯，锋难与争剑铸欧。铃斋浅陋无处著，挂在缥缈之飞楼。兹楼久欠诗酒味，天遣我辈来遐陬。尘埃聊用文字洗，瓦砾遂获琼瑶酬。宾朋未赏合开燕，老病欲登宜杖鸠。清风酌别记霅水，制胜领客思夔州。一江明月楚东醉，全家终日蓬莱游。南来不谓有此境，四顾亦足穷吾眸。朝看日出闽海峤，夜望斗插泉山头。端如虢郡风月送，不比巴岳乾坤浮。登临怀古甫白适，赋咏联珠产巩牟。私心窃慕范文正，后天下乐先其忧。
诸公和诗复用前韵
作者：王十朋
朝代：宋

脩梁欲举綵先标，声撼春雷鼓百腰。溪蛰蛟龙欣得雨，桐栖鸾凤合冲霄。清源水接南溟阔，紫帽山齐泰岳乔。学不负人宜自勉，前贤勋业著三朝。梁脊连年姓误标，两州骚客瘦吟腰。月河月满燕贺厦，佛国佛生虹挂霄。多士颜欢歌杜老，一轮香满赋张乔。此途不止为科第，名节崔嵬看立朝。
诸公和诗复用前韵·其一
作者：王十朋
朝代：宋

脩梁欲举綵先标，声撼春雷鼓百腰。溪蛰蛟龙欣得雨，桐栖鸾凤合冲霄。清源水接南溟阔，紫帽山齐泰岳乔。学不负人宜自勉，前贤勋业著三朝。
诸公和诗復用前韵
作者：王十朋
朝代：宋

欹眠听诗韩喜侯，锋难与争剑铸欧。
铃斋浅陋无处着，挂在缥缈之飞楼。
兹楼久欠诗酒味，天遣我辈来遐陬。
尘埃聊用文字洗，瓦砾遂获琼瑶酬。
宾朋未赏合开燕，老病欲登宜杖鸠。
清风酌别记霅水，制胜领客思夔州。
一江明月楚东醉，全家终日蓬莱游。
南来不谓有此境，四顾亦足穷吾眸。
朝看日出闽海峤，夜望斗插泉山头。
端如虢郡风月送，不比巴岳干坤浮。
登临怀古甫白适，赋咏联珠产巩年。
私心窃慕范文正，后天下乐先其忧。
诸公和诗復用前韵·其一
作者：王十朋
朝代：宋

修梁欲举綵先标，声撼春雷鼓百腰。
溪蛰蛟龙欣得雨，桐栖鸾凤合冲霄。
清源水接南溟阔，紫帽山齐泰岳乔。
学不负人宜自勉，前贤勋业着三朝。
诸公和诗復用前韵·其二
作者：王十朋
朝代：宋
体裁：七言律诗

梁脊连年姓误标，两州骚客瘦吟腰。月河月满燕贺厦，佛国佛生虹挂霄。多士颜欢歌杜老，一轮香满赋张乔。此途不止为科第，名节崔嵬看立朝。
诸公廷对甫迩復用前韵
作者：王十朋
朝代：宋
体裁：七言律诗

清源紫帽发英灵，万斛词源水注溟。遥想恩袍动草色，定知喜气彻天庭。名高虎榜唐文杰，人半云台汉列星。累月笞儿几翁妪，夜深灯火督穷经。
诸公饯别分韵得人字
作者：王十朋
朝代：宋

清源古名郡，守土宜择人。胡为不才者，两载乘朱轮。政拙岁多旱，民愁眉日颦。赖兹淳厚俗，容我老病身。乞祠竟不允，易郡俄得邻。雅怀上冢愿，偶有还乡因。宾僚共呼酒，肴蔌嘉且新。展饯选士场，语离庚伏辰。清风屡吹衣，暑雨微洒尘。骊驹沸盈门，鹦鹉飞入唇。我亦重惜别，不辞劝酬频。诸君如神鱼，行奋六六鳞。学士倍登瀛，郡符同治秦。我如倦蜚鸟，野性难笼驯。旧巢寻故山，一枝老荆榛。官居类邮传，谁能久相亲。但愿各勉力，相期作纯臣。
诸公饯别分韵得人字
作者：王十朋
朝代：宋

清源古名郡，守土宜择人。
胡为不才者，两载乘朱轮。
政拙岁多旱，民愁眉日颦。
頼兹淳厚俗，容我老病身。
乞祠竟不允，易郡俄得邻。
雅怀上冢愿，偶有还乡因。
宾僚共呼酒，肴蔌嘉且新。
展饯选士场，语离庚伏辰。
清风屡吹衣，暑雨微洒尘。
骊驹沸盈门，鹦鹉飞入唇。
我亦重惜别，不辞劝酬频。
诸君如神鱼，行奋六六鳞。
学士倍登瀛，郡符同治秦。
我如倦蜚鸟，野性难笼驯。
旧巢寻故山，一枝老荆榛。
官居类邮传，谁能久相亲。
但愿各勉力，相期作纯臣。
读东坡诗
作者：王十朋
朝代：宋

东坡文章冠天下，日月争光薄风雅。谁分宗派故谤伤，蚍蜉撼树不自量。堂堂天人欧阳子，引鞭逊避门下士。天昌斯文大才出，先生弟子俱第一。天人诗如李谪仙，此论最公谁不然。词无艰深非浅近，章成韵尽意不尽。味长何止飞鸟惊，臆说纷纷几元稹。浑然天成无斧凿，二百年来无此作。谁与争先惟大苏，谪仙退之非过呼。胸中万卷古今有，笔下一点尘埃无。武库森然富摛掞，利钝一从人点检。莫年海上诗更高，和陶之诗又过陶。地辟天开含万汇，少陵相逢亦应避。北斗以南能几人，大江之西有异议。日光玉洁一退之，亦言能文不能诗。碑淮颂圣十琴操，生民清庙离骚词。舂容大篇骋豪怪，韵到窘束尤瑰奇。韩子于诗盖馀事，诗至韩子将何讥。文章定价如金玉，口为轻重专门学。向来学者尊西昆，诗无老杜文无韩。净扫书斋拂尘几，瓣香敬为三夫子。
读东坡诗
作者：王十朋
朝代：宋

东坡文章冠天下，日月争光薄风雅。
谁分宗派故谤伤，蚍蜉撼树不自量。
堂堂天人欧阳子，引鞭逊避门下士。
天昌斯文大才出，先生弟子俱第一。
天人诗如李谪仙，此论最公谁不然。
词无艰深非浅近，章成韵尽意不尽。
味长何止飞鸟惊，臆说纷纷几元稹。
浑然天成无斧凿，二百年来无此作。
谁与争先惟大苏，谪仙退之非过呼。
胸中万卷古今有，笔下一点尘埃无。
武库森然富摛掞，利钝一从人点检。
莫年海上诗更高，和陶之诗又过陶。
地闢天开含万彙，少陵相逢亦应避。
北斗以南能几人，大江之西有异议。
日光玉洁一退之，亦言能文不能诗。
碑淮颂圣十琴操，生民清庙离骚词。
舂容大篇骋豪怪，韵到窘束尤瑰奇。
韩子于诗盖余事，诗至韩子将何讥。
文章定价如金玉，口为轻重专门学。
向来学者尊西昆，诗无老杜文无韩。
凈扫书斋拂尘几，瓣香敬为三夫子。
读于公堂记寄孙录聪伯
作者：王十朋
朝代：宋
体裁：七言绝句

于公治狱多阴德，温靖居朝止肉刑。鄱水同僚温靖后，于公堂记有芬馨。
读亲征诏书二首
作者：王十朋
朝代：宋

逆虏何时正典刑，久闻诸将拥彊兵。中原未雪十年耻，圣主自劳千里征。楚国群臣谁恸哭，杜陵野客自吞声。君恩压顶丘山重，命掷鸿毛未是轻。诸将年来已极荣，回看烟阁欠功名。八年犹未平淮甸，一战那能复帝京。畎亩忠臣自忧国，闾阎小子妄谈兵。凭谁决得天河水，一洗乾坤万里清。
读亲征诏书二首·其一
作者：王十朋
朝代：宋

逆虏何时正典刑，久闻诸将拥彊兵。
中原未雪十年耻，圣主自劳千里征。
楚国羣臣谁恸哭，杜陵野客自吞声。
君恩压顶丘山重，命掷鸿毛未是轻。
读亲征诏书二首·其一
作者：王十朋
朝代：宋

逆虏何时正典刑，久闻诸将拥彊兵。中原未雪十年耻，圣主自劳千里征。楚国群臣谁恸哭，杜陵野客自吞声。君恩压顶丘山重，命掷鸿毛未是轻。
读亲征诏书二首·其二
作者：王十朋
朝代：宋

诸将年来已极荣，回看烟阁欠功名。八年犹未平淮甸，一战那能复帝京。畎亩忠臣自忧国，闾阎小子妄谈兵。凭谁决得天河水，一洗乾坤万里清。
读亲征诏书二首·其二
作者：王十朋
朝代：宋

诸将年来已极荣，回看烟阁欠功名。
八年犹未平淮甸，一战那能復帝京。
畎亩忠臣自忧国，闾阎小子妄谈兵。
凭谁决得天河水，一洗干坤万里清。
读喻叔奇游庐山诗
作者：王十朋
朝代：宋

前年我亦到庐山，杖屦烟霞缥缈间。万里东归如倦鸟，不知飞过只知还。路经湓浦叹匆匆，不及从君访远公。忽见庐山真面目，在君二十一时中。
读喻叔奇游庐山诗·其一
作者：王十朋
朝代：宋
体裁：七言绝句

前年我亦到庐山，杖屦烟霞缥缈间。万里东归如倦鸟，不知飞过只知还。
读喻叔奇游庐山诗·其二
作者：王十朋
朝代：宋

路经湓浦叹匆匆，不及从君访远公。忽见庐山真面目，在君二十一时中。
读喻叔奇游庐山诗·其二
作者：王十朋
朝代：宋

路经湓浦嘆怱怱，不及从君访远公。
忽见庐山真面目，在君二十一时中。
读喻叔奇送行六诗
作者：王十朋
朝代：宋
体裁：七言绝句

鄱阳同事九十日，尊酒相呼恨不多。送别六诗诗似杜，绝胜刘子竹枝歌。
读孙子尚旧所寄书
作者：王十朋
朝代：宋

故人之书不易得，片纸只字皆可惜。收拾永为巾笥藏，纵得千金不愿易。开缄展转时一读，读未能终泪横臆。之人门地盛衣冠，万里家居帝王宅。干戈缭绕飘吾乡，倾盖论交似畴昔。我年初冠君犹少，握手游从忝联璧。金溪风月供醉吟，君唱我酬常即席。君诗句句清且新，高压曹刘倒元白。我才短浅何足论，彊伴宁容小生敌。追风骏足横海鳞，暂困盐车与污泽。掉头一去不可寻，南北茫茫烟水隔。往年雁字时复传，近日诗筒杳难觅。眼中不见故人面，纸上空怀故人迹。人生会合能几回，一别八年同瞬息。我去无由君不来，尊酒相逢更何夕。
读孙子尚旧所寄书
作者：王十朋
朝代：宋

故人之书不易得，片纸隻字皆可惜。
收拾永为巾笥藏，纵得千金不愿易。
开缄展转时一读，读未能终泪横臆。
之人门地盛衣冠，万里家居帝王宅。
干戈缭绕飘吾乡，倾盖论交似畴昔。
我年初冠君犹少，握手游从忝联璧。
金溪风月供醉吟，君唱我酬常即席。
君诗句句清且新，高压曹刘倒元白。
我才短浅何足论，彊伴宁容小生敌。
追风骏足横海鳞，暂困盐车与污泽。
掉头一去不可寻，南北茫茫烟水隔。
往年雁字时復传，近日诗筒杳难觅。
眼中不见故人面，纸上空怀故人迹。
人生会合能几回，一别八年同瞬息。
我去无由君不来，尊酒相逢更何夕。
读岳阳楼记
作者：王十朋
朝代：宋
体裁：七言绝句

先忧后乐范文正，此志此言高孟轲。暇日登临固宜乐，其如天下有忧何。
读楚东倡酬集寄洪景卢王嘉叟
作者：王十朋
朝代：宋
体裁：七言绝句

预恐吾侪有别离，急忙刊得倡酬诗。江东渭北何曾隔，开卷无非见面时。
读王文正遗事
作者：王十朋
朝代：宋

太平宰相王文正，盛德真宜有子孙。
旧国今余几乔木，三槐阴满宋干坤。
读王文正遗事
作者：王十朋
朝代：宋

太平宰相王文正，盛德真宜有子孙。旧国今馀几乔木，三槐阴满宋乾坤。
读赵果州诗
作者：王十朋
朝代：宋
体裁：七言绝句

眉宇胸襟两不尘，唾成珠玉更清新。惜哉不使苏仙见，题品宁先赵德麟。
谒清烈庙登独醒亭
作者：王十朋
朝代：宋
体裁：五言绝句

我醉亦如众，亭惭登独醒。惟知慕清节，首为绘仪形。
谒颜鲁公祠
作者：王十朋
朝代：宋

卞山苕溪高且清，鲁公祠堂貌如生。言言千古英雄在，吉吉一点仙丹成。奸臣必欲置之死，天下不敢呼其名。当时节义谁可并，常山太守公难兄。
谒颜鲁公祠
作者：王十朋
朝代：宋

卞山苕溪高且清，鲁公祠堂貌如生。
言言千古英雄在，吉吉一点仙丹成。
姦臣必欲置之死，天下不敢呼其名。
当时节义谁可并，常山太守公难兄。
谢李侍郎赠御书
作者：王十朋
朝代：宋

君不见西京孝武称材雄，致治欲与唐虞同。
诏求贤良论阙政，翻取曲学公孙弘。
又不见文宗在唐号儒雅，制诏勤勤策群下。
刘蕡切直弃不收，卒使太阿归宦者。
吾皇策士亲临轩，不为故事求空言。
犹疑有司效冯宿，或恐前列登公孙。
九天赐下飞奎翰，照眼昭回悼云汉。
抑尚忠谀有训词，品题高下由宸断。
儒宗被命持文衡，银鈎拜赐恩非轻。
归将乐石刊圣语，分贶下及狂愚生。
畎畆惓倦蓄忠愤，射策自惭言不尽。
它日倘陪鸳鹭行，愿效魏公摅底藴。
谢李侍郎赠御书
作者：王十朋
朝代：宋

君不见西京孝武称材雄，致治欲与唐虞同。诏求贤良论阙政，翻取曲学公孙弘。又不见文宗在唐号儒雅，制诏勤勤策群下。刘蕡切直弃不收，卒使太阿归宦者。吾皇策士亲临轩，不为故事求空言。犹疑有司效冯宿，或恐前列登公孙。九天赐下飞奎翰，照眼昭回悼云汉。抑尚忠谀有训词，品题高下由宸断。儒宗被命持文衡，银钩拜赐恩非轻。归将乐石刊圣语，分贶下及狂愚生。畎亩惓倦蓄忠愤，射策自惭言不尽。它日倘陪鸳鹭行，愿效魏公摅底蕴。
谢荣帅赠御书孝经用陈大监韵
作者：王十朋
朝代：宋

辇毂之下先弹压，兹言虽佳未足法。丈人身居弹压地，抚字心劳民自洽。神圣当天万物春，王畿共理嘉得人。云汉昭回赐优渥，不特为公端为民。圣经一章公独得，黄堂葱郁生春色。贤哉名卿才大夫，匪懈事君端可则。石刻分馀犹及我，荣耀惊闻浙江左。从今蔀屋光属天，更有宠褒云八朵。愿公勉为不朽传，长如治吴与治川。要令列郡法青白，了无一吏横索钱。
谢荣帅赠御书孝经用陈大监韵
作者：王十朋
朝代：宋

辇毂之下先弹压，兹言虽佳未足法。
丈人身居弹压地，抚字心劳民自洽。
神圣当天万物春，王畿共理嘉得人。
云汉昭回赐优渥，不特为公端为民。
圣经一章公独得，黄堂葱鬰生春色。
贤哉名卿才大夫，匪懈事君端可则。
石刻分余犹及我，荣耀惊闻浙江左。
从今蔀屋光属天，更有宠褒云八朵。
愿公勉为不朽传，长如治吴与治川。
要令列郡法青白，了无一吏横索钱。
谷日立春
作者：王十朋
朝代：宋
体裁：古风

谷日逢春日，江天弄佳气。蔬盆杂蒿韭，一箸异乡味。西畴农事动，问我归何未。岂无二顷田，奚用五马贵。
貢院上梁
作者：王十朋
朝代：宋

清絕湖山映白蘋，翬飛梁棟眼中新。
雪花先作曉來瑞，桂魄正圓天上輪。
夫子廟還元氣象，水晶宮發舊精神。
書生戰藝真餘事，移孝爲忠要致身。
貢院圖
作者：王十朋
朝代：宋

陳君少年登甲科，紅蓮首泛清源波。
清源貢宇高嵳峩，同僚宣力陳君多。
鞭朴不施成不日，首夏上梁秋半畢。
一點靈臺輪奐飛，十幅生綃畫圖出。
蒼蒼嘉木森千株，新堤步步穿芙蕖。
移下蟾宮古丹桂，飛來海上真蓬壺。
他年君來作地主，記得親曾視斤斧。
雁過山中寄我書，要知多少新龍虎。
貢院垂成雙蓮呈瑞因成鄙語勉士子
作者：王十朋
朝代：宋

大厦垂垂就，嘉蓮得得開。
雙雙戴千物，兩兩應三臺。
歡意重重合，香風比比來。
人人宜自勉，舉舉有廷魁。
貢院納凉分韻得湖字
作者：王十朋
朝代：宋

突兀千間屋，清凉五月湖。
人才此塗出，暑氣坐中無。
虎榜唐文傑，雄風楚大夫。
相期游廣厦，慷慨論唐虞。
貢院車水築基諸公懼傷魚鼈活之別沼
作者：王十朋
朝代：宋

塞沼增基大厦成，群鮮亦免校人烹。
洋洋圉圉諸公賜，要與吾君廣好生。
貢院食新荔觀雙蓮因成六言
作者：王十朋
朝代：宋

兩郡兩逢新荔，三年三結雙蓮。
酒盞莫辭在手，異時同把無緣。
貧家連歲蠶荒今年尤甚，妻孥有號寒之患每欲以酒自寬酒惡竟不能醉拙於生事殊可笑也表弟萬大年家蠶熟酒醇有足樂者因思舊詩有剩栽桑柘教妻蠶句遂和以寄之
作者：王十朋
朝代：宋

年踰四十尚何堪，愈老生涯愈不諳。
何以代耕猶未仕，初無可樂誤爲男。
號寒兒訝桑條沃，飲酒賓嫌蜜汁甘。
堪羨通家萬公子，細君善釀更能蠶。
買山
作者：王十朋
朝代：宋

書生爲郡亦迂哉，剩買童山買木栽。
但遣牛羊勿踐履，它年定出棟梁材。
買魚行
作者：王十朋
朝代：宋

風伯一怒聲如雷，排空濁浪山崔嵬。
江湖千里人影絕，一葉小舟何處來。
蘆荻花中有漁者，蓑笠爲衣楫爲馬。
止將烟水作生涯，紅麴鹽魚荷裹鮓。
舟人爭買不論錢，我亦聊將薦杯斝。
烹庖入坐氣微腥，飣餖登盤色如赭。
但能得趣酒杯中，也勝彈鋏人門下。
君不見仲尼魚餒則不食，陳蔡面猶含菜色。
又不見退之欲飽東海鯨，焉知家有啼饑聲。
我居江鄉厭海味，今日魚蝦八珍貴。
朱門日興費萬錢，未必一生常適意。
爾曹異日宦西東，一飯安得如今同。
寄鮓不須勞孟宗，但願清白傳家風。
我將歸結雞豚社，不用擊鮮如陸賈。
但願年豐魚米賤，欣然醉飽同天下。
賀何正言用蔡君謨韵
作者：王十朋
朝代：宋

御筆親除真諫官，翕然輿論已騰歡。
正人得路言無諱，聖主虛懷聽不難。
莫厭封章箴衮闕，要令奸膽落毫端。
鯫生雅服陽公德，時把昌黎諫論看。
賀知章祠
作者：王十朋
朝代：宋

賀老祠堂枕鑑湖，霓裳羽化宅荒蕪。
無人更問君王覓，轉使高風千載孤。
賈元識和詩酬以前韻
作者：王十朋
朝代：宋

河東丈人年及稀，精神矍鑠心瑰奇。
新來移居向山谷，一尊時得同論詩。
酒量汪汪可勝斛，醉後揮毫動盈幅。
新詩疏越似朱弦，不才何用煎膠續。
賈岳州以予阻風致酒肉之贈
作者：王十朋
朝代：宋

軒皇張樂洞庭旁，掀舞魚龍撼岳陽。
巵酒豚肩使君意，知予肉味未能忘。
賈府君挽詞
作者：王十朋
朝代：宋

鹿巖重見鹿門翁，襟宇渾然太古風。
負郭良田全種德，起家難弟已收功。
花間麟冢經年就，木杪龜趺指日豐。
門婿自慚非李漢，鄙文何足狀韓公。
贈亮首坐
作者：王十朋
朝代：宋

雪頂龐眉八十餘，五峯深處結精廬。
閲人老眼能青白，贈我嚴公一軸書。
贈余取新
作者：王十朋
朝代：宋

小邑那能敵大邦，與君角力固非雙。
氣驕欲縱偏師戰，勢屈翻求北面降。
深懼操戈重入室，自慚閣筆久臨窗。
定知紙價從今貴，余子詩名滿蜃江。
贈喻叔奇縣尉
作者：王十朋
朝代：宋

同舍同年友，天資迥不群。
詩文侵晉宋，兄弟類機雲。
梅市訪仙侶，蘭亭懷右軍。
贈夢齡兼懷昌齡
作者：王十朋
朝代：宋

我緣竊祿寓東州，子亦相從千里游。
鐵硯功名壯心在，短檠燈火夜窗幽。
治書晁錯宜登第，射策公孫定取侯。
他日三人老兄弟，結廬相共保松楸。
贈李宜之運幹
作者：王十朋
朝代：宋

謫仙苗裔自非凡，家學端能嗣大參。
一見便知空冀北，三年長嘆滯周南。
絕畦翰墨僕騷可，請試言詞倚馬堪。
莫道南來橐無寶，一編傳得小雲龕。
贈林尉致約
作者：王十朋
朝代：宋

紅顔白面神仙吏，好學苦吟真我徒。
政事文章有家法，它年呼作小龍圖。
贈梁同年
作者：王十朋
朝代：宋

君家錦水邊，我居浙江東。
各在天一涯，芳尊偶相同。
君方富青春，勁氣吐長虹。
我老志亦衰，倚麻媿蒿蓬。
會合已踰月，周旋見高風。
久客思故鄉，歸心各怱怱。
贈君無別言，相期盡孤忠。
贈沈敦謨
作者：王十朋
朝代：宋

三十年前硯席同，懷人長在夢魂中。
徒勞州縣知何補，高蹈丘園不是窮。
歷問舊游多故鬼，偶餘我輩亦衰翁。
相逢又却怱怱別，無復從容似泮宮。
贈牟童子
作者：王十朋
朝代：宋

牟家六歲好男兒，誦得夔州太守詩。
好把五車書盡讀，早成頭角上天池。
贈王吉老縣尉
作者：王十朋
朝代：宋

臣子大節孝與忠，父母仇讎天不同。
賢哉會稽王孝子，感槩有古烈士風。
松楸一夕盜破冢，親獲鼠輩聞之公。
有司守法貸其命，孝子銜恨無終窮。
誰謂書生膽如許，貌若尫羸中甚武。
手斬凶人提髑髏，請死申冤詣公府。
君不見齊襄內行世所羞，春秋賢之緣復讐。
又不見子胥鞭屍報父怨，太史爲之作佳傳。
君今枕戈志已伸，更須移孝爲忠臣。
他年當作傅介子，誓斬樓蘭雪國耻。
贈甥萬膺
作者：王十朋
朝代：宋

詩書爲田筆硯耕，著意治此清白生。
它年門戶大可必，東平有孫吾有甥。
贈程天祐秀才
作者：王十朋
朝代：宋

程生嗜好與人殊，杖屨遥遥訪我廬。
不踏槐花隨舉子，手持醫國惠民書。
贈第二人石察判
作者：王十朋
朝代：宋

策冠諸儒已奏聞，不妨居次避平津。
坐看萬石門闌大，轉覺朋山氣象新。
黄卷更窮稽古力，青雲莫負致君身。
試觀忠獻堂中像，亦是當時第二人。
贈莊童子
作者：王十朋
朝代：宋

日誦千言七歲兒，方員動靜早能知。
還家更讀韓公序，器業他年必大奇。
贈萬序
作者：王十朋
朝代：宋

弦誦先閭里，東平典則存。
殘膏沾後學，餘慶在重孫。
事業年方少，功名志可吞。
時人貪擇臠，慎勿爲財婚。
贈術者
作者：王十朋
朝代：宋

枉道貴何益，正塗窮亦榮。
誰辭談義命，試問小君平。
贈裴童子
作者：王十朋
朝代：宋

文公有序規童子，將聖猶言畏後生。
好把五車書盡讀，五車讀了要須行。
贈訥老
作者：王十朋
朝代：宋

路入侯溪無故侯，梵王祠宇占清幽。
語言文字真吾病，喜共維摩大士游。
贈閻同年
作者：王十朋
朝代：宋

飄飄吳蜀兩衰翁，尊酒論文偶會同。
名在儒科雖後我，言關國體豈如公。
休嗟世路多巇嶮，共報君恩有樸忠。
此日游從足可惜，行將渭北與江東。
贈陳教授正仲
作者：王十朋
朝代：宋

益友乎生所願親，南來深喜得斯人。
淵源師杜真知體，人物如平豈久貧。
絳帳可能淹教育，掖垣便合掌絲綸。
臨行贈我五百字，楚璧隋珠未足珍。
贈陳體仁
作者：王十朋
朝代：宋

我來守清源，德星識二陳。
大陳如金玉，一室清無塵。
厭世不肯留，至今里稱仁。
儒先賀州守，才氣超等倫。
胸中包古今，筆下真有神。
唾手取甲科，齒髮方青春。
聲名滿天下，文字驚縉紳。
勞人暫州縣，平步當要津。
蹉跎忽至今，此志猶未伸。
真人奉香火，蕭寺含悲辛。
講席延諸生，黄卷訶古人。
異端斥佛老，吾道鳴孟荀。
聊籍束脩禮，少資囊橐貧。
我忝二千石，二年牧斯民。
不能助玉川，恥與韓公均。
贈我詩與文，字字皆可珍。
寵褒恨太過，感激難具論。
願公少自愛，行矣當致身。
門下有高第，廟堂手經綸。
房魏方得君，詎肯忘河汾。
贈陶永州
作者：王十朋
朝代：宋

雲作愁天風怒號，遥瞻白帝夢猶勞。
口吟太白路難蜀，心慕淵明人遇陶。
富水已厭家食久，浯溪行看石崖高。
人生五馬何曾貴，堪嘆相逢各二毛。
贡院上梁
作者：王十朋
朝代：宋

清绝湖山映白苹，翚飞梁栋眼中新。
雪花先作晓来瑞，桂魄正圆天上轮。
夫子庙还元气象，水晶宫发旧精神。
书生战艺真余事，移孝为忠要致身。
贡院上梁
作者：王十朋
朝代：宋

清绝湖山映白蘋，翚飞梁栋眼中新。雪花先作晓来瑞，桂魄正圆天上轮。夫子庙还元气象，水晶宫发旧精神。书生战艺真馀事，移孝为忠要致身。
贡院图
作者：王十朋
朝代：宋

陈君少年登甲科，红莲首泛清源波。清源贡宇高嵯峨，同僚宣力陈君多。鞭朴不施成不日，首夏上梁秋半毕。一点灵台轮奂飞，十幅生绡画图出。苍苍嘉木森千株，新堤步步穿芙蕖。移下蟾宫古丹桂，飞来海上真蓬壶。他年君来作地主，记得亲曾视斤斧。雁过山中寄我书，要知多少新龙虎。
贡院图
作者：王十朋
朝代：宋

陈君少年登甲科，红莲首泛清源波。
清源贡宇高嵳峩，同僚宣力陈君多。
鞭朴不施成不日，首夏上梁秋半毕。
一点灵台轮奂飞，十幅生绡画图出。
苍苍嘉木森千株，新堤步步穿芙蕖。
移下蟾宫古丹桂，飞来海上真蓬壶。
他年君来作地主，记得亲曾视斤斧。
雁过山中寄我书，要知多少新龙虎。
贡院垂成双莲呈瑞因成鄙语勉士子
作者：王十朋
朝代：宋
体裁：五言律诗

大厦垂垂就，嘉莲得得开。双双戴千物，两两应三台。欢意重重合，香风比比来。人人宜自勉，举举有廷魁。
贡院纳凉分韵得湖字
作者：王十朋
朝代：宋
体裁：五言律诗

突兀千间屋，清凉五月湖。人才此涂出，暑气坐中无。虎榜唐文杰，雄风楚大夫。相期游广厦，慷慨论唐虞。
贡院车水筑基诸公惧伤鱼鼈活之别沼
作者：王十朋
朝代：宋
体裁：七言绝句

塞沼增基大厦成，群鲜亦免校人烹。洋洋圉圉诸公赐，要与吾君广好生。
贡院食新荔观双莲因成六言
作者：王十朋
朝代：宋
体裁：六言诗

两郡两逢新荔，三年三结双莲。酒盏莫辞在手，异时同把无缘。
贫家连岁蚕荒今年尤甚，妻孥有号寒之患每欲以酒自宽酒恶竟不能醉拙于生事殊可笑也表弟万大年家蚕熟酒醇有足乐者因思旧诗有剩栽桑柘教妻蚕句遂和以寄之
作者：王十朋
朝代：宋
体裁：七言律诗

年踰四十尚何堪，愈老生涯愈不谙。何以代耕犹未仕，初无可乐误为男。号寒儿讶桑条沃，饮酒宾嫌蜜汁甘。堪羡通家万公子，细君善酿更能蚕。
贺何正言用蔡君谟韵
作者：王十朋
朝代：宋
体裁：七言律诗

御笔亲除真谏官，翕然舆论已腾欢。正人得路言无讳，圣主虚怀听不难。莫厌封章箴衮阙，要令奸胆落毫端。鲰生雅服阳公德，时把昌黎谏论看。
贺知章祠
作者：王十朋
朝代：宋

贺老祠堂枕鉴湖，霓裳羽化宅荒芜。无人更问君王觅，转使高风千载孤。
贺知章祠
作者：王十朋
朝代：宋

贺老祠堂枕鑑湖，霓裳羽化宅荒芜。
无人更问君王觅，转使高风千载孤。
贾元识和诗酬以前韵
作者：王十朋
朝代：宋
体裁：古风

河东丈人年及稀，精神矍铄心瑰奇。新来移居向山谷，一尊时得同论诗。酒量汪汪可胜斛，醉后挥毫动盈幅。新诗疏越似朱弦，不才何用煎胶续。
贾岳州以予阻风致酒肉之赠
作者：王十朋
朝代：宋

轩皇张乐洞庭旁，掀舞鱼龙撼岳阳。卮酒豚肩使君意，知予肉味未能忘。
贾岳州以予阻风致酒肉之赠
作者：王十朋
朝代：宋

轩皇张乐洞庭旁，掀舞鱼龙撼岳阳。
巵酒豚肩使君意，知予肉味未能忘。
贾府君挽词
作者：王十朋
朝代：宋
体裁：七言律诗

鹿岩重见鹿门翁，襟宇浑然太古风。负郭良田全种德，起家难弟已收功。花间麟冢经年就，木杪龟趺指日丰。门婿自惭非李汉，鄙文何足状韩公。
赠万序
作者：王十朋
朝代：宋

弦诵先闾里，东平典则存。
残膏沾后学，余庆在重孙。
事业年方少，功名志可吞。
时人贪择脔，慎勿为财婚。
赠万序
作者：王十朋
朝代：宋

弦诵先闾里，东平典则存。残膏沾后学，馀庆在重孙。事业年方少，功名志可吞。时人贪择脔，慎勿为财婚。
赠亮首坐
作者：王十朋
朝代：宋

雪顶庞眉八十余，五峯深处结精庐。
阅人老眼能青白，赠我严公一轴书。
赠亮首坐
作者：王十朋
朝代：宋

雪顶庞眉八十馀，五峰深处结精庐。阅人老眼能青白，赠我严公一轴书。
赠余取新
作者：王十朋
朝代：宋
体裁：七言律诗

小邑那能敌大邦，与君角力固非双。气骄欲纵偏师战，势屈翻求北面降。深惧操戈重入室，自惭阁笔久临窗。定知纸价从今贵，余子诗名满蜃江。
赠喻叔奇县尉
作者：王十朋
朝代：宋
体裁：古风

同舍同年友，天资迥不群。诗文侵晋宋，兄弟类机云。梅市访仙侣，兰亭怀右军。
赠庄童子
作者：王十朋
朝代：宋
体裁：七言绝句

日诵千言七岁儿，方员动静早能知。还家更读韩公序，器业他年必大奇。
赠术者
作者：王十朋
朝代：宋
体裁：五言绝句

枉道贵何益，正涂穷亦荣。谁辞谈义命，试问小君平。
赠李宜之运干
作者：王十朋
朝代：宋

谪仙苗裔自非凡，家学端能嗣大参。一见便知空冀北，三年长叹滞周南。绝畦翰墨仆骚可，请试言词倚马堪。莫道南来橐无宝，一编传得小云龛。
赠李宜之运干
作者：王十朋
朝代：宋

谪仙苗裔自非凡，家学端能嗣大参。
一见便知空冀北，三年长嘆滞周南。
绝畦翰墨仆骚可，请试言词倚马堪。
莫道南来橐无宝，一编传得小云龛。
赠林尉致约
作者：王十朋
朝代：宋
体裁：七言绝句

红颜白面神仙吏，好学苦吟真我徒。政事文章有家法，它年呼作小龙图。
赠梁同年
作者：王十朋
朝代：宋

君家锦水边，我居浙江东。
各在天一涯，芳尊偶相同。
君方富青春，劲气吐长虹。
我老志亦衰，倚麻媿蒿蓬。
会合已踰月，周旋见高风。
久客思故乡，归心各怱怱。
赠君无别言，相期尽孤忠。
赠梁同年
作者：王十朋
朝代：宋

君家锦水边，我居浙江东。各在天一涯，芳尊偶相同。君方富青春，劲气吐长虹。我老志亦衰，倚麻愧蒿蓬。会合已踰月，周旋见高风。久客思故乡，归心各匆匆。赠君无别言，相期尽孤忠。
赠梦龄兼怀昌龄
作者：王十朋
朝代：宋
体裁：七言律诗

我缘窃禄寓东州，子亦相从千里游。铁砚功名壮心在，短檠灯火夜窗幽。治书晁错宜登第，射策公孙定取侯。他日三人老兄弟，结庐相共保松楸。